
rien  over  de  stille  blå  bølger  fløj  en  måge. 
Dens  hvide  vinger  skinnede  som  sølv  i  det 
strålende  sollys. 

Det  var  i  den  første  forårstid,  og  himlen 
var  klar  og  dybblå. 

I  nogle  dage  havde  det  stormet  stærkt,  nu 
var  det  ganske  stille;  med  små  sagte  skvulp 
slog  bølgerne  op  mod  strandbredden  og  efter- 
lod fugtige  spor  i  det  gråhvide  sand. 

Stranden  var  dækket  med  tang,  muslinger, 
strandsnegle,  søstjærner  og  døde  sild;  hist  og 
her  glitrede  det  gule  rav  i  tangen  og  blandt 
alle  de  mangefarvede  småstene. 

Så  langt  øjet  kunde  nå,  strakte  fyrreskoven 


sig  langs  den  hvide  strand.  Mørke  og  alvor- 
lige stod  de  høje  træer  i  den  lyse  forårsluft, 
en  ganske  svag  søndenvind  hviskede  i  deres 
toppe,  og  små  brogede  fugle  fløj  kvidrende  og 
lokkende  omkring  mellem  stammerne. 

Der  kom  en  ung  kvinde  gående  inde  fra 
skoven.  Hun  var  høj  og  rank,  hendes  gang 
let  og  vuggende. 

Det  guldgule  hår  hang  i  lokker  ned  ad 
ryggen,  holdt  tilbage  fra  panden  ved  et  bast- 
bånd, men  enkelte  småkrøller  havde  revet  sig 
løs  og  hang  som  gyldne  snoge  til  ned  over 
øjnene. 

Hendes  dragt  var  af  hvidt  bæverskind,  på 
fødderne  havde  hun  sandaler,  der  var  bundne 
fast  om  ankelen  med  skindremme,  men  ben  og 
arme  var  ubedækkede,  og  overkroppen  indtil 
brysterne  var  blottet.  Om  hals  og  arme  bar 
hun  store  ravperler  i  mange  rader;  de  ghtrede 
i  solen  og  kastede  gule  lyspletter  på  hendes 
lidt  brunede  hud.     Hun  nåede  stranden,  så  sig 


forsigtig  om  til  alle  sider,  og  da  hun  intet  for- 
uroligende kunde  se  eller  høre,  tog  hun  sm5^k- 
kerne  af,  løste  skindet,  der  fastholdtes  om  livet 
og  over  skuldrene  med  remme,  og  lagde  alt 
i  en  lille  hob  på  stranden.  Så  løb  hun  hurtig 
ud  i  vandet. 

Hun  lagde  sig  pd  ryggen  og  lod  sig  bære 
af  bølgerne,  svømmede  let  og  sikkert,  duk- 
kede så  helt  ned  under  vandet  og  kom  op  med 
hænderne  fulde  af  snegle  og  muslinger,  som 
hun  åbnede  og  spiste  med  velbehag. 

Efter  nogen  tid  gik  hun  atter  i  land,  hun 
lagde  sig  nøgen  ned  i  det  varme  sand  og  lod 
solen  tørre  sin  hud.  Hun  trillede  rundt,  strakte 
arme  og  ben  fra  sig  og  borede  hænder  og 
fødder  d3^bt  ned  i  sandet. 

Pludselig  rejste  hun  sig  over  ende  og  lyttede 
spændt.  Hendes  øre  havde  opfanget  en  lyd 
som  af  fodtrin  i  skoven. 

Nu  hørte  hun  et  brøl  —  atter  et,  nærmere ! 
også  trinene  nærmede  sig,  de  blev  til  trampen ! 

Den  unge  pige  blev  usigelig  ræd.  Hun  sprang 
op,  løb  hen  til  sine  klæder,  men  for  i  næste 
minut  tilbage:  en  urokse  styrtede  brølende  løs 
på  hende. 

Som  et  egern  klatrede  hun  op  i  det  nær- 
meste fyrretræ,  højere  og  højere  op.  Nålene 
stak  hendes  hud,  og  harpiksen  klistrede  hendes 
fingre  sammen;  hist  og  her  måtte  hun  lade  en 
hårlok  hænge  i  en  altfor  klæbrig  gren.  Men 
hun  var  nu  dog  uden  for  fare. 

Dyret  blødte  stærkt  i  den  ene  side,  og 
pigen  kunde  se  et  stykke  af  en  stendolk  rage 
frem  mellem  ribbenene. 

Nu  standsede  uroksen  foran  træet,  rendte 
rasende  hornene  imod  stammen  og  brølede 
vildt. 

Den  unge  kvinde  skjalv  af  angst.  Hun 
forsøgte  at  nå  en  gren  af  den  næste  fyr  for  at 
klatre  fra  træ  til  træ.  Men  hendes  arme  og  ben 
vilde  ikke  lystre  hende,  hun  formåede  kun  at 
klamre  sig  fast  til  den  gren,  hun  endnu  sad  på. 


Dyret  blev  forfulgt,  men  hvor  var  for- 
følgeren ? 

Hun  så  sig  om,  der  var  intet  menneske  at 
se;  hun  var  ene,  prisgivet  det  rasende  dyr,  så 
snart  hendes  arme  blev  trætte  af  at  holde  om 
grenen. 

Nu  opdagede  uroksen  hendes  klæder.  Den 
løb  med  bøjet  hoved  mod  det  hvide  bæver- 
skind ,  løftede  det  med  hornene  og  slyngede 
det  højt  op  i  luften,  greb  det  atter,  flæn- 
gede det  og  rev  det  i  små  stumper;  den  ryk- 
kede perlesnorene  over,  så  perlerne  strøedes 
vidt  omkring,  og  den  brølede  gruopvæk- 
kende. 

Til  sidst  faldt  den  udmattet  om  på  jorden. 

I  et  nu  var  pigen  nede  af  træet  og  be- 
gyndte at  løbe  ind  i  skoven.  Men  med  ét 
rejste  dyret  sig  og  styrtede  efter  hende,  hun 
snublede  over  en  trærod  og  faldt,  dyret  styr- 
tede over  hende,  og  dets  tunge  krop  dækkede 
hendes  fine  legeme. 


Uroksen  var  død,  og  blodet  strømmede 
over  hendes  ryg  ud  af  dens  side.  Forgæves 
prøvede  hun  på  at  rokke  liget.  Det  var  lige 
så  umuligt  som  at  rive  et  træ  op  med  rod. 
Hun  kunde  ikke  røre  et  lem;  hun  følte,  hvor- 
ledes hun  blev  mere  og  mere  udmattet  af  den 
forfærdelige  byrde,  og  hun  lukkede  øjnene  og 
græd  i  afmægtig  angst.  Aldrig  havde  hun 
været  så  ræd.  Selv  ikke  den  gang  hun  så  sine 
to  brødre  falde  for  den  fremmede  krigers  pile, 
og  da  hun  stod  ene  ved  stranden  lige  over  for 
den  store  mand,  der  strakte  hænderne  ud  imod 
hende  og  talte  til  hende  på  et  sprog,  hun 
ikke  forstod.  Hun  så  på  ham,  og  hendes  øjne 
lyste  af  hævn.  Hastigt  som  tanken  slyngede 
hun  en  flintesten  mod  hans  pande,  så  blodet 
sprang  frem  som  en  kilde.  Ikke  for  intet  var 
hun  den  store  høvdings  datter,  den  modige 
Thara-Monja.  Han  tog  sig  til  panden  med 
den  ene  hånd,  men  greb  efter  hende  med  den 
anden.     Før  hun  vidste  af  det,  sad  hun  i  hans 


arme,  og  han  bar  hende  ned  til  sin  båd.  Hun 
rev  hans  ansigt  til  blods,  hun  bed  ham  i  skuld- 
rene. Han  smilede  kun  og  prøvede  på  at 
holde  hendes  arme  fast.  De  nåede  båden,  han 
satte  hende  ned  og  vilde  lægge  fra  land.  Da 
stødte  hun  bagfra  sin  lille  lyseblå  stendolk  i 
hans  nakke,  så  det  varme  blod  sprøjtede  hende 
op  i  ansigtet.  Han  faldt  tilbage  i  båden,  og 
frelst  sprang  høvdingens  datter  i  land.  Mens 
den  fremmede  livløs  drev  bort  i  sin  båd,  løb 
hun  hjem  med  sin  blodige  dolk  og  viste  med 
stolthed  blodpletterne  i  sit  ansigt. 

Hun  havde  ikke  været  ræd  den  gang.  Hun 
havde  ikke  grædt. 

Et  menneskes  kamp  med  et  andet  menneske 
syntes  hende  lige,  selv  om  den  ene  var  mand 
og  den  anden  kvinde. 

Her  lå  hun  nu,  to  vintre  senere,  magtesløs 
under  et  dødt  dyr,  et  dyr,  der  var  såret  af  en 
andens  hånd! 

Hun  skreg   af  angst  og  raseri;   hun   skreg 


så  vildt,  at  hun  med  rædsel  lyttede  til  sit  eget 
skrigs  genlyd  i  den  store  skov. 

Da  hørte  hun  et  andet  skrig,  højt  og  kraf- 
tigt som  et  sejersskrig,  og  et  øjeblik  efter  stod 
et  menneske  ved  siden  af  uroksens  døde 
krop. 

Som  hun  lå  der  med  ansigtet  nedad  kunde 
hun  kun  på  benene  se,  at  det  var  en  mand, 
og  hun  skreg  atter  hæst  og  rasende  af  angst. 
Mon  nu  denne  mand  vilde  benytte  sig  af  hendes 
afmagt  her  i  den  ensomme  skov,  langt  fra 
menneskers  bolig? 

Hun  kunde  ikke  gøre  stærk  modstand,  ti 
den  store  anstrængelse  og  hendes  frygtelige 
angst  og  raseri  havde  udmattet  hende. 

Nu  følte  hun  byrden  blive  lettere,  dyret 
blev  væltet  til  side  af  kraftige  arme  og  hun 
selv  løftet  i  vejret. 

Hun  så  på  sin  frelser  med  et  ondt  blik  i 
de  blå  øjne,  men  blev  straks  forundret  over 
hans    store    skønhed.     Han   var  meget  høj  og 


skulderbred.  Hans  bryst  var  bart  og  hans 
arme  ubedækkede.  Det  lange  gulbrune  hår  flød 
i  lokker  ned  om  skuldrene,  og  hans  fint  for- 
mede underansigt  dækkedes  af  et  galbrunt 
skæg.  Under  de  mørke  øjenbryn  lyste  et  par 
store  blå  øjne,  og  hans  hud  var  brun  som 
mørkt  rav. 

Den  unge  mand  bar  pigen  hen  til  vandet 
og  lagde  hende-  ned  i  det  hvide  sand. 

Et  øjeblik  stod  han  og  så  på  hende,  mens 
hun  lå  der  ganske  ubevægelig  med  de  blå,  lidt 
matte  øjne  fæstede  på  ham.  Hun  åndede 
tungt  og  dybt,  og  hele  hendes  legeme  var 
oversmurt  med  blod,  jord  og  harpiks,  fingrene 
var  næsten  klistrede  sammen,  og  på  det  ven- 
stre bryst  randt  blodet  dråbe  for  dråbe  af  et 
frisk  sår. 

Manden  pegede  på  såret,  og  da  hun  så  ned 
ad  sig,  kom  der  et  næsten  undseligt  glimt  i 
hendes  øjne;  hun  rejste  sig  med  synhg  anstræn- 
gelse    og   gik  ud  i  vandet.     Her  vaskede  hun 


sig  med  tang  og  med  et  stykke  af  sin  klæd- 
ning, hun  havde  fundet  på  stranden. 

Den  unge  mand  iagttog  hende  fra  bredden. 
Hans  øjne  strålede,  og  hans  kinders  rødme 
blev  dybere.  Han  så  det  slanke  pigelegem 
mod  den  dybblå  baggrund,  han  så  hendes  ar- 
mes skønhed,  når  hun  løftede  dem  i  vejret,  og 
han  så  hendes  brysts  og  hofters  dristige  run- 
ding; en  hæftig  attrå  vågnede  i  ham,  og  sanse- 
løs styrtede  han  ud  efter  hende. 

Men  hun  kastede  sig  ud  i  vandet,  og  han 
så  hende  svømme  med  raske  tag. 

Langsomt  svømmede  manden  efter,  og  så 
snart  hun  begyndte  at  sagtne  sin  fart,  indhen- 
tede han  hende  hurtigt.  Han  greb  hendes 
ene  arm  og  svømmede  mod  strandbredden  med 
hende. 

Næsten  viljeløs  lod  hun  sig  drage  i  land, 
men  søgte  så  at  fri  sig  fra  hans  kraftige  tag. 

Da  slog  han  begge  armene  om  hende  og 
trykkede  et  hedt  kys  på  hendes  blødende  bryst, 


han  knugede  hende  så  tæt  ind  til  sig,  at  hun 
udstødte  et  skrig,  der  halvt  var  angst  og  halvt 
vrede. 

Hvor  hun  hadede  denne  fremmede  mand, 
der  vovede  at  kysse  hende,  høvdingens  datter, 
den  stolte  Thara-Monja ! 

Hun  kunde  dræbe  ham ! 

Men  han  var  stærk,  og  hendes  kræfter  var 
næsten  udtømte.  Da  så  hun  en  lille  stendolk, 
der  sad  i  hans  bælte;  hun  greb  den  hastigt  og 
søgte  med  den  ene  hånd  at  nå  hans  nakke  for 
at  give  ham  det  dræbende  stød. 

Manden  fattede  hendes  tanke,  da  han  følte 
hendes  hånd  ved  sit  bælte;  han  slap  hendes 
legeme  og  greb  om  begge  hendes  hænder, 
vristede  dolken  fra  hende  og  tvang  hende  i 
knæ. 

Pigen  græd  af  raseri  og  bed  ham  i  hænder 
og  arme;  hendes  kinder  blussede,  og  brystet 
steg  og  sank  voldsomt. 

Stærkere    02:    stærkere    blev   mandens  attrå 


til  denne  dejlige  kvinde.  Aldrig  havde  han  set 
så  vild  en  skønhed!  Han  vilde  styrte  sig  over 
hende  —  da  sank  hun  slapt  ned  i  sandet, 
bøjede  hovedet  og  bad  med  skælvende  røst: 
»Spar  mig,  du  store  fremmede,  spar  mig!  Du 
har  overvundet  mig!«  Hun  vidste  jo  ikke,  om 
han  forstod  hende,  om  han  ikke  talte  et  sprog, 
der  var  hende  ligeså  fremmed  som  hans  stolte 
ansigt. 

Men  hun  havde  opgivet  al  modstand  i  dette 
øjeblik,  og  hun  vovede  næppe  at  håbe  på  op- 
fyldelsen af  sin  bøn.  Den  unge  mand  smilede. 
Han  følte  sig  så  stolt  som  en  kriger,  der  har 
overvundet  en  flok  fjender,  og  dog  var  hans 
fange  kun  en  uvæbnet  kvinde,  han  havde  fundet 
næsten  kraftløs  i  en  ensom  skov. 

»Rejs  dig  og  nævn  mig  dit  navn  og  din 
faders  navn  og  din  stammes  høvding!« 

Hans  røst  lød  bydende,  men  sproget  var  det 
samme,  hun  havde  lært  af  sin  moder,  og  smilet 
om  hans  mund  gav  hende  mod. 

Hun  rejste  sig  og  så  ham  fast  i  øjnene. 
Mon  han  nu  vilde  træde  ærbødig  til  side  og 
lade  hende  vende  hjem  til  sin  stamme,  når 
han  hørte  hendes  faders  navn? 

»Mit  navn  er  Thara-Monja.  Min  fader  er 
min  stammes  høvding,  hans  navn  erVoduridas.« 

Thara-Monja  spejdede  forgæves  efter  et  ud- 
tryk af  overraskelse  eller  ærbødighed  i  den 
unge  mands  øjne.  Han  kastede  kun  hovedet 
mere  tilbage  og  sagde :  >  Mit  navn  er  Hloristagir. 
Min  fader  er  høvdingen  Angostejn  og  min 
moder  den  skønne  Sækisdtru.  Min  fader  og 
din  fader  er  bitre  fjender,  men  du  skal  følge 
mig.  Jeg  vil  gøre  dig  til  min  hustru,  til  min 
moders  datter  og  min  foders  tjenerinde.  Min 
fader  vil  fr}-de  sig,  at  jeg  vandt  Voduridas' 
datter,  og  din  fader  vil  sørge  over  at  have  mi- 
stet dig.  < 

Thara-Monja  smilede  hånligt:  »Du  over- 
vandt mig  kun,  fordi  jeg  var  uvæbnet.  Jeg 
bliver    aldrig    din    med    min    gode    vilje,     og 


husk,    at  kun   æreløs   mand    tager    en    kvinde 
med  vold.« 

Uden  at  svare  greb  Hloristagir  den  unge 
pige  om  håndleddet  og  drog  hende  bort  med 
sig  ad  den  vej,  han  var  kommen. 


IL 


o  olen  var  ved  at  gå  ned. 

Den  vestlige  himmel  stod  i  strålende  for- 
ver, fra  dybt  luende  rødt  til  det  lyseste  blåt  og 
grønt. 

Det  blanke  vand  i  søen  og  i  mosehullerne 
genspejlede  alle  himlens  farver. 

Klokkelyngens  fine  blomster  var  luerøde, 
og  kæruldens  hvide  silke  havde  fået  et  rødligt 
skær. 

Fuglene  sang  deres  aftensang  i  den  nære 
fyrreskov,  hvis  trætoppe  rødmede  i  de  sidste 
solstråler,  og  frøerne  kvækkede  i  søen  og  i 
pytterne. 

Et  enligt  elsdyr  stod  roligt  og  gnavede  det 


fine  græs,  der  groede  mellem  lyngen,  og  af  og 
til  løb  en  bæver  travlt  afsted  for  at  nå  sin 
hytte. 

Ikke  en  vind  rørte  sig,  og  selv  dværgbir- 
kens rastløse  blade  bevægede  sig  kun  ganske 
sagte;  bierne  summede  om  lyngen  og  om 
nogle  blomstrende  vandplanter,  der  udåndede 
en  bedøvende  duft.  Fredelig  var  naturen; 
endog  de  vilde  dyr  tav  i  denne  solnedgangs- 
stund. 

Men  fra  menneskenes  nære  boliger  lød  et 
forvirret  råb  af  mandsstemmer,  der  pludselig 
blev  stille,  og  en  enkelt  stemme  talte  højt  og 
kiart.  Stemmen  klang  ren  og  malmfuld  i  den 
dybe  stilhed,  der  nu  kun  afbrødes  af  en  enkelt 
fugletrille  eller  frøernes  sagte  kvækken. 

Den  unge  mand,  der  kom  gående  inde  fra 
skoven  med  en  dræbt  hjort  kastet  over  skul- 
deren, standsede  brat:  det  måtte  være  Voduridas 
røst,  høvdingen  talte  til  sit  folk. 

Alavastégir    burde    skynde    sig    hjem,    men 


hans  sind  var  tungt,  og  han  var  træt  af  at 
tænke.  Han  havde  jaget  den  hele  dag,  og 
jaget  uden  held.  Ti  hans  tanker  var  hos  Thara- 
Monja,  høvdingens  datter. 

Hvor  han  dog  elskede  hende! 

Og  igår  havde  hun  rakt  ham  sin  hånd  til 
godnat. 

Det  gyste  i  ham,  da  han  følte  hendes  varme 
hånd  i  sin:  kunde  det  være  muligt,  at  hun  el- 
skede ham? 

Han  vidste  godt,  at  han  var  den  højeste  og 
kraftigste  af  alle  Voduridas'  unge  mænd;  at 
hans  hår  var  solgult  og  'hang  i  lokker  om 
hans  skuldre,  og  hans  skæg  var  smukkere  end 
nogen  anden  mands. 

Han  vidste  også,  at  hans  stemme  lød  højt 
og  rent,  som  Voduridas'  malmfulde  røst,  og  at 
han  var  den  bedste  bueskytte  og  jæger. 

Men  han  havde  aldrig  kunnet  vise  sin  tap- 
perhed i  kamp  med  en  anden  stamme;  ti 
stammerne  var  venner  og  kampene  var  sjældne. 

Den  eneste  gang  hans  stamme  kæmpede  mod 
Angostejns  folk,  havde  ALavastégir  en  såret 
fod;  et  vildsvin  havde  bidt  ham  på  jagten. 

Å,  han  længtes  efter  kamp,  efter  at  skj^de 
på  andet  end  dyr! 

Han  længtes  efter  at  se  en  fjende  falde  for 
sin  hånd,  efter  at  ofre  rygende  menneskeblod 
til  alle  de  ånder,  der  ellers  vil  menneskene 
ondt. 

Og  han  vilde  føre  de  fleste  fanger  med 
sig  hjem  og  skænke  dem  til  Thara-Monja,  at 
de  kunde  være  hendes  trælle.  Han  smed  sit 
bytte  på  jorden  og  satte  sig  ned  i  det  bløde 
græs. 

Mon  høvdingens  datter  nu  savnede  sin  fa- 
ders kriger?  mon  hun  søgte  hans  skikkelse 
blandt  det  l3^ttende  folk? 

Han  så  hende  stå  ved  sin  faders  side,  rank 
og  høj,  med  korslagte  arme  over  det  unge 
bryst,  der  var  prydet  med  store  ravsmykker. 
Hendes  øjne  så  drømmende  ud  i  vrimlen ;    de 


begyndte  at  lede  efter  noget  de  ikke  så,  og 
hendes  mund  hviskede:  Alavastégir. 

Den  unge  mand  følte  noget  blødt  berøre  sit 
ben,  han  så  en  ganske  lille  markmus  med  spids 
snude  krybe  i  græsset.  Forundret  greb  han 
efter  dette  ellers  så  flinke  lille  dyr.  Det  var 
såret  i  begge  sider,  som  havde  en  rovfugl 
eller  en  vildkat  slået  sine  kløer  i  det. 

Dyret  peb  ynkeligt,  da  han  tog  på  det,  og 
så  på  ham  med  store  sorte  øjne.  Han  yn- 
kedes over  den  lille  skabning,  der  var  dødelig 
såret,  og  kvalte  den  i  sin  hånd.  Alavastégir 
rejste  sig  og  kastede  dyret  i  et  mosehul,  hvor 
det  forsvandt  med  et  plump.  Han  stod  lidt 
og  så  på  ringene,  der  dannede  sig  i  vandet, 
hvor  dyret  gik  til  bunds;  han  gyste,  uden  at 
vide  hvorfor.  Markmusens  sorte  øjne  havde 
set  så  bedrøvet  på  ham;  men  kunde  det  være 
muligt,  at  en  jæger  følte  sorg  over  en  mark- 
muses død? 

Nu  greb  han  med  den  højre  hånd  efter  en 


hammerformet  ravperle,  der  hang  i  et  bastbånd 
på  hans  br3'St,  kyssede  den,  så  op  mod  himlen, 
hvor  den  første  stjærne  skælvede  på  den  vest- 
lige himmel,  der  endnu  var  rød  af  solens  stråler 
og  hviskede:  »Du  store  lys,  hjælp  Alavastégir 
til  at  vinde  Thara— Monja,  og  giv  mig  held  til 
hvad  jeg  gør,  når  du  lér  til  mennesker  og  dyr 
igen  imorgen.« 

Han  løftede  hjorten  op ,  kastede  den  over 
skuldrene  og  gik  tankefuld  hjemefter. 

Bålene  var  allerede  tændte,  og  vægterne  gik 
frem  og  tilbage  eller  lå  rundt  om  ilden.  Men 
ingen  drillede  Alavastégir  for  hans  ringe  bytte, 
ti  ingen  mand  sås  udenfor  hytterne. 

Den  unge  mand  gik  langsomt  hen  til  den 
yderste  hytte,  der  var  hans  moders.  Skindet 
hang  ned  foran  døråbningen  som  tegn  på,  at 
man  var  i  færd  med  at  gå  til  ro,  men  indefra 
hørtes  mange  stemmer,  og  ofte  nævntes  Thara 
— Monjas  navn. 

Alavastégir  slog  skindet  tilside  og  trådte  ind 


i  Lonurunis  hytte.  Her  fandt  han  en  mængde 
unge  og  gamle  kvinder  samlede  om  ilden,  og 
da  de  så  ham  komme,  løb  flere  hen  imod  ham, 
men  da  alle  talte  i  munden  på  hverandre,  op- 
fangede han  kun  enkelte  ord:  »Thara — Monja, 
solnedgang,  røvet,  slået  ihjel.« 

Han  greb  en  ung  smuk  pige  hårdt  i  armen 
og  sagde  hurtigt:  »Hvad  fattes  Thara — Monja? 
svar  straks,  og  alle  andre  tier!« 

Den  unge  piges  ansigt  fortrak  sig  smerteligt 
ved  hans  tag,  men  hun  fortalte  hastigt,  at 
Thara-Monja  var  bleven  borte  efter  solnedgang, 
en  jæger  havde  fundet  hendes  flåede  dragt  og 
nogle  perler  ved  stranden,  og  en  dræbt  urokse 
længere  inde  ved  skovkanten.  Voduridas  havde 
opfordret  sine  krigere  til  at  søge  sin  datter, 
men  alle  kvinder  bad  deres  mænd  ikke  at  vove 
deres  liv  for  en  piges  skyld,  selv  om  hun  var 
høvdingens  datter.  Høvdingen  befalede  ikke, 
ti  han  var  dybt  bedrøvet,  og  hans  hustru 
sræd  uafbrudt. 


Alavastégir  stod  endnu  med  hjorten  over 
skulderen,  han  stod  målløs  og  stirrede  ud  i 
rummet,  skæret  fra  ilden  belyste  hans  slanke 
skikkelse  og  forgj^dte  hans  hår  og  hans  skæg;  alt 
blodet  var  veget  fra  hans  kinder,  så  kvinderne 
skottede  ængstelig  til  ham  og  forsvandt  én 
efter  én  lydløst  gennem  døråbningen. 

III. 


Uet  var  nat.  Månen  kastede  sine  blege 
stråler  ned  gennem  røgåbningen  oppe  i  hyt- 
tens tag. 

Alavastégir  lå  vågen  på  lejet. 

Han  havde  ligget  længe  uden  at  tænke  på 
andet  end  på  høvdingens  datter. 

Nu  havde  den  tavse  nat  sænket  sig  over 
mark  og  skov,  over  mose  og  strand.  De  vilde 
dyr  løb  byttesøgende  i  skoven  og  i  mosen. 
Mon  Thara-Monja   havde  fundet  et  skjulested? 

Om  hun  nu  sad  højt  oppe  i  et  træ  i  den 
h'se,  måneskinsblege  nat,  og  om  hun  sov  ind, 
hendes  arme  og  ben  blev  slappe,  hun  faldt  ned, 
og  en  bjørn  eller  en  ulv  rev  hende  ihjel! 


Eller  om  en  fremmed  mand  havde  ført 
hende  med  sig!  om  han  havde  taget  den  stolte 
kvinde  med  vold! 


Den  unge  mand  lyttede. 

Alt  var  stille  i  hytten,  han  hørte  kun  sin 
moders  og  trællenes  rolige  åndedrag  og  ildens 
sagte  knitren. 

Men  udenfor  gik  vagten  frem  og  tilbage 
ved  bålene,  og  fra  skovene  hørtes  ulvenes  tuden 
og  uglens  skrig. 

Alavastégir  mindedes  en  gang  at  have  hørt 
Thara-Monja  sige,  at  hun  var  angst  om  natten, 
angst  for  alle  de  ånder  der  svæve  omkring  i 
luften  efter  solnedgang.  Og  nu  var  hun  i 
deres  vold,  alene  i  natten  med  sin  store  angst. 
Å,  han  vilde  gerne  give  sit  liv  for  at  frelse 
hende! 


Han  rejste  sig,  gik  sagte  hen  til  døråbningen, 
lyttede  endnu  om  ingen  hørte  ham,  og  gik  ud 
i  natten. 

Vagten  lod  ham  rolig  gå  forbi,  den  var 
vant  til  at  de  unge  mænd  gik  på  jagt  til  en- 
hver tid  af  døgnet. 

Alavastégir  gik  over  en  mose,  forbi  en  stor 
skov,  til  han  nåede  nogle  jordhøje.  Her  var 
flere  store  og  små  dysser.  Den  unge  mand 
satte  sig  ned  ved  den  af  dem,  der  dækkedes  af 
den  smukkeste  sten.  Han  tog  sin  dolk  og 
gravede  i  jorden,  og  snart  fandt  han  en  rund 
sten  med  fire  skålformede  fordybninger  i. 

Med  dolken  ridsede  han  sig  i  overarmen, 
så  blodet  flød;  dråbe  for  dråbe  lod  han  det 
falde  i  stenens  fordybning,  til  den  var  fyldt. 

Derpå  hældte  han  blodet  ned  ad  en  af  d3's- 
sens  stene  og  gentog  det  samme  fire  gange, 
til  alle  fordybninger  havde  været  fulde  af 
blod: 

»Min  faders  ånd,  modtag  mit  offer!    Hjælp 

din    søn    at    finde    Thara-Monja    og    at   vinde 
hendes  elskov!« 

Alavastégir  gravede  stenen  ned  igen  og  gik 
hjem  til  sin  moders  hytte.  Ulvene  tudede  i 
skoven;  hist  og  her  så  han  et  par  lysende  øjne 
eller  skyggen  af  et  dyr.  Men  han  ænsede  det 
ikke,  og  intet  dyr  nærmede  sig  ham,  der  med 
hastige  fjed  skred  gennem  skov  og  mose. 


Om  morgenen  ganske  tidlig  vågnede  Alava- 
stégir. 

Hans  moder  sad  ved  det  blussende  bål,  og 
trælkvinderne  kogte  byggrød  eller  skar  store 
stykker  ud  af  den  hjort,  han  havde  bragt  med 
sig  hjem  om  aftenen. 


Skindet  var  taget  fra  døråbningen,  og  da- 
gens blå  lys  brødes  med  flammernes  rødgule 
skær. 

I  tavshed  fortærede  Alavastégir  sin  mad: 
byggrød  og  røget  bjørneskinke.  Han  drak  den 
varme  fåremælk  uden  at  sige  et  ord,  kyssede 
sin  moder  og  gik. 

Lonuruni  rejste  sig.  Hendes  høje  skikkelse 
var  rank  og  smidig.  Det  brungule,  Hdt  grå- 
sprængte hår  hang  langt  ned  på  ryggen,  og 
I  re  rækker  store  ravperler  dækkede  hendes  hals. 

Hendes  klædning  var  af  det  fineste  lysbrune 
hjorteskind  og  nåede  hende  højt  op  på  bry- 
stet. 

På  fødderne  havde  hun  sandaler  af  lys- 
brunt skind,  der  om  anklerne  var  festede  med 
kæder  af  flade  ravperler.  Armene  var  fulde  og 
smukt  formede,  og  om  håndled  og  overarm 
glitrede  ravsmykker. 

Hun  bar  hovedet  let  og  stolt  på  skuldrene, 
og  hendes  ansigt  var  smukt,  med  den  lige  næse 


og  den  lidt  spidse  hage.  Munden  noget  bleg, 
men  tænderne  hvide,  og  øjnene  dybblå  og 
store. 

Hun  trådte  hen  til  døråbningen  for  at  se 
efter  sin  unge  søn. 

Alavastégir  gik  lige  til  høvdingens  hytte. 
Med  sin  dolk  slog  han  tre  slag  på  en  sten,  der 
stod  til  højre  for  døråbningen.  Skindet  droges 
til  side,  og  Voduridas  viste  sig  bag  det. 

Med  højre  hånd  på  brystet  bøjede  Alava- 
stégir hovedet  for  sin  høvding,  skindet  faldt 
ned,  og  begge  forsvandt  i  h3'tten. 


IV. 


Ua  Alavastégir  atter  tmdte  ind  i  sin  mo- 
ders hytte,  strålede  hans  øjne  og  hans  kinder 
bkissede. 

Han  bød  alle  trællene  forlade  hytten,  og 
da  han  var  ene  med  sin  moder,  fortalte  han 
hende,  hvad  der  havde  ført  ham  til  Voduridas, 
og  hvad  høvdingen  og  han  havde  talt  om  så 
længe. 

Alavastégir  vilde  forlade  stammens  boliger, 
endnu  før  solen  gik  ned,  for  at  rejse  til  frem- 
mede lande  og  finde  Thara-Monja.  Hans  båd 
skulde  straks  sættes  i  stand,  og  madforråd  sam- 
les for  mange  dage  og  nætter. 

Han  vilde  føre  med  sig  meget  rav  oe;  smukt 


forarbejdede  flintdolke,  pilespidser,  hamre  og 
økser. 

Trællene  skulde  samle  til  ham  de  kost- 
bareste skind,  der  fandtes  i  hans  moders  hytte, 
at  han  ikke  skulde  savne  gaver,  for  at  vise  de 
mennesker,  han  traf  på  sin  vej,  at  han  kom 
med  fred,  og  ikke  som  en  der  vil  røve. 

Moderen  hørte  stiltiende  på  hans  hastige 
tale  og  spurgte,  da  han  tav:  »Og  når  vil  du 
vende  tilbage  til  din  moders  hytte?« 

»Når  jeg  har  fundet  Thara-Monja  og  vun- 
det mig  rigt  bytte  i  de  fremmede  lande;  ti 
da  vil  Voduridas  kalde  mig  værdig  at  bejle  til 
sin  datter.« 

Alavastégirs  forsæt  spurgtes  hurtigt,  og 
fra  morgenstunden  af  var  en  tæt  skare  men- 
nesker samlet  om  ham,  hvor  han  viste  sig. 

Mangen  en  ynglings  hjerte  bankede,  når  han 
tænkte  på  Alavastégirs  mod;  ti  aldrig  var  nogen 
mand  draget  ene  til  et  fremmed  land. 

De    unge    piger    så    med    sorg    stammens 


skønneste    3'ngling   drage  bort,    og    næsten  alt 
arbejde  hvilede  i  hytterne  og  uden  for  dem. 

V^ed  den  tid,  da  solen  beg}nidte  at  glide 
ned  mod  horisonten,  lod  \^oduridas  sine  mænd 
sammenkalde  uden  for  sin  hytte. 

Han  talte  til  dem  og  fortalte  om  Alava- 
stégirs  beslutning,  og  i  alles  påsyn  lagde  han 
sin  hånd  på  den  unge  mands  skulder  og  kaldte 
ham  sin  ven. 

Lonuruni  stod  fjernt  fra  vrimlen,  hendes 
øjne  var  blanke  af  tårer,  men  hun  bar  sit  ho- 
ved højt  på  de  smukke  skuldre. 


Trællene  skulde  bære  båden  ned  til  stran- 
den, men  mændene  tog  den  fra  dem,  og  der 
var  mange  flere  arme  der  vilde  løfte,  end  bå- 
dens   sider    havde    plads    til. 

Så  fulgte  stammens  ypperste  mænd  og 
kvinder  Alavastégir  ned  til  stranden,  og  ladet 
med  alt  det  kosteligste  stammen  ejede,    skødes 


båden  ud  i  vandet,  den  unge  mand  greb 
årerne,  råbte  tilbage:  »Ho  Thara-Monja!«  og 
forlod  sin  fædrene  strand  under  hyldestråb  fra 
mængden. 

Kvinderne  trykkede  sig  tættere  ind  til  deres 
mænd,  pigerne  til  deres  venner,  og  tankefulde 
gik  alle  hjem  til  hytterne. 

Solen  var  gået  ned,  men  de  små  børn  løb 
endnu  nøgne  omkring  i  den  kølige  aften,  og 
mødrene  skyndte  sig  at  kalde  dem  ind  i  de 
varme  rum. 

Trællene  slæbte  deres  redskaber  og  ufuld- 
endte arbeider  sammen  omkring  deres  herrers 
boliger  eller  øgede  ilden  i  hytterne  og  tændte 
bålene  til  vagten. 

Mændene  bad  foran  hyttens  dør  med  an- 
sigtet vendt  mod  vest,  drog  skindet  for  dør- 
åbningen og  forsvandt  én  efter  én  i  hyt- 
terne. 

Snart  var  alt  tyst;  vagtbålene  blussede, 
menneskene  søgte  deres  leje,    og  kun  af  og  til 

gøede  en  hund,  når  anden  lyd  end  vagtens 
trin  hørtes  i  hytternes  kreds. 

Inde  fra  skoven  lød  de  vilde  dyrs  hyl  og 
uglens  skrig,  mens  forårsnattens  halvmørke 
sænkede  sig  over  jorden. 

Men  Alavastégirs  moder  lå  vågen  på  lejet, 
til  morgenrøden  viste  sis  i  øst. 

V. 


riloristdgir  og  Thara-Monja  vandrede  gen- 
nem skov  og  mose,  altid  mod  syd.  De  vad- 
ede gennem  åløb  og  gik  langt  uden  om  de 
store  søer. 

Ustandseligt  gik  de  fremad,  til  solen  var 
gået  ned. 

Men  deres  tanker  var  mørke,  og  de  så 
ikke,  hvor  skønt  alt  var  omkring  dem. 

De  så  ikke  himlens  strålende  farver,  og 
ikke  deres  genskin  i  det  blanke  vand. 

De  hørte  ikke  fuglenes  aftensang  og  ikke 
frøernes  kvækken. 

De  så  ikke  klokkelyngens  pragt  eller  sivets 
unge  blomsterduske. 


De  hørte  ikke  biernes  travle  summen  og 
aftenvindens  sagte  susen  i  fyrretræerne. 

De  gik  og  gik,  til  aftenens  skygger  dækkede 
skov  og  mose.  Da  standsede  manden  med  ét, 
han  så  mod  ost,  og  han  så  ikke  havet. 

Var  han  gået  vild,  gået  fejl  af  den  vej,  han 
kom  om  morgenen  ? 

Han  frygtede  ikke,  men  han  rynkede  pan- 
den, thi  han  måtte  sige  Thara-Monja,  at  dette 
ikke  var  den  vej,  han  vilde. 

:> Thara-Monja,  stands!  Vi  må  søge  ly  for 
nattens  dyr,  vi  må  finde  en  plet,  hvor  vi  kan 
hvile.  Vejen  til  båden  er  lang,  og  denne  vej 
er  ikke  den  rette.« 

»Mine  fødder  er  trætte  og  blodige  af  spidse 
stene;  min  tunge  klæber  sig  til  min  gane  af 
tørst,  og  mine  indvolde  skriger  af  sult.  Er  det 
således,  du  værner  om  den  kvinde,  du  begærer 
til  hustru?« 

Hloristågir  svarede  ikke,  han  greb  hendes 
hånd    og    drog    hende  med  sig.     Hans  jæger- 

øjne  havde  set  et  sted,  hvor  der  var  godt  at  hvile 
den  mørke  nat,  og  snart  stod  de  foran  et  ud- 
tørret mosehul,  der  var  overgroet  med  dværg- 
pil og  hægebær.  Herned  førte  han  Thara- 
Monja  og  bød  hende  lægge  sig  til  hvile;  han 
selv  vilde  tænde  et  bål  for  at  forjage  ulvene, 
der  gik  på  rov  om  natten.  Men  først  skar 
han  med  sin  dolk  et  stykke  røget  kød  midt- 
over og  gav  pigen  at  spise.  Det  var  det  sidste 
af  hans  jagtforråd,  det  sidste  han  bar  ved  sit 
bælte. 

Hun  var  tørstig,  og  han  kunde  ikke  læske 
hende;  iiun  var  sulten,  og  han  kunde  næppe 
mætte  hende ! 

Og  denne  kvinde  skulde  blive  hans  hustru ! 
Kunde  hun  elske  ham,  der  intet  gav  hende  at 
spise  eller  drikke?  Han  gik  et  stykke  bort  fra 
stedet,  hvor  han  stod;  han  lyttede.  Var  det 
ikke  en  kildes  rislen,  han  hørte?  I  sine  hule 
hænder  vilde  han  hente  vand,  at  hun  kunde 
stille  sin  tørst! 


Og  han  gik  efter  lyden.  Da  fløj  en  fugl 
op  foran  hans  fod.  Han  bøjede  sig  ned,  og 
fandt  en  rede  i  det  høje  græs,  der  groede  fro- 
digt i  denne  kant  af  skoven. 

Glad  greb  han  efter  æggene;  de  var  store 
og  l}-sebrune,  han  kendte  dem  ikke,  men 
Thara-Monjas  tørst  kunde  de  slukke. 

Med  begærlighed  havde  den  unge  kvinde 
fortæret  det  røgede  kød,  hendes  sult  var  næ- 
sten stillet,  men  hun  pintes  af  tørst.  Det  var 
som  skulde  hun  kvæles;  hun  følte  en  tryk- 
kende smærte  over  øjnene,  hendes  læber  blev 
bristende  tørre  og  hendes  tunge  syntes  at 
vokse,  så  den  fyldte  hele  mundens  hulning. 
Nu  var  de  onde  ånder  om  hende,  de  onde 
ånder  pinte  hendes  legeme! 

» Hloristagir ! «  skreg  hun  i  sin  angst,  og 
manden  stod  foran  hende  med  fire  æg  i  den 
fremstrakte  hånd.  Hun  greb  dem,  knuste  skal- 
lerne med  fingrene,  og  drak  deres  indhold  som 
kunde  det  være  den  kosteligste  mjød. 


Det  fiildt  hende  ikke  ind,  at  Hloristdgir 
kunde  være  tørstig,  og  hun  nikkede  kun  med 
hovedet  til  tak. 

Manden  slog  nu  med  sin  dolk  på  en  ild- 
flintesten, tændte  nogle  af  de  omkringliggende 
kviste,  og  snart  lyste  flammerne  i  den  blege  nat. 

Hloristdgir  måtte  sanke  flere  kviste;  han 
fandt  dem  let,  thi  stormen  havde  hærget  de 
gamle  fyrretræer  og  knækket  grenene,  der  var 
tørre  og  skøre  af  ælde. 

Da  bålet  var  så  stort,  at  det  skinnede  langt 
ind  i  skoven,  at  dets  flammer  rødmede  mod 
den  måneskinsblå  luft,  lagde  manden  sig  til 
hvile  ved  siden  af  Thara-Monja,  der  sov  fast 
og  åndede  roligt.  Her  lå  nu  den  unge  pige 
helt  fredeligt  og  trygt  ved  siden  af  ham,  der 
røvede  hende.  Hun  anede  ikke,  at  havets  salte 
bølger  inat  vuggede  den  mand  mod  en  frem- 
med kyst,  der  søgte  hende,  og  der  vovede  sit 
liv  for  hende,  fordi  han  elskede  Thara-Monja, 
sin  høvdings  datter. 


Bålet  var  i  færd  med  at  slukkes.  Men  ingen 
ulv  eller  vildkat  havde  nærmet  sig  de  to  men- 
neskers leje,  ti  der  var  nok  af  unge  dyr  i 
denne  forårstid,  og  unge  dyr  er  værgeløse  og 
lette  at  fange. 

Thara-Monja  vågnede  tidligt  og  så  Hlorista- 
gir  hvile  ved  sin  side,  han  sov  så  trygt  og 
roligt,  hans  brede  bryst  steg  "og  sank  ved  hvert 
åndedrag. 

Hvor  han  var  stærk  og  smuk ! 

Der  var  kun  én,  der  lignede  ham:  Alava- 
stégir. 

Thara-Monja  hviskede  dette  navn,  og  al 
længsel  efter  hendes  hjem,  efter  fader  og  moder 
vågnede  i  hende.  Om  hun  nu  dræbte  Hlori- 
stagir! 

Med  let  hånd  tog  hun  hans  dolk,  der 
sad  i  hans  bælte.  Hun  så  på  ham.  Det  var 
ikke  let  at  dræbe  ham,  som  han  lå  der  på 
ryggen.  Hun  vilde  helst  stikke  ham  i  nakken, 
ti  hans  bryst  var   stærkt,    og  dolken  var  kort. 


Å,  hun  tørstede  efter  at  se  hans  røde  blod 
sprøjte  frem  under  de  gule  lokker,  efter  at  se 
hans  øjne  briste  og  hans  røde  kinder  blåne. 

Hun  længtes  efter  at  ødelægge  hans  kraf- 
tige legeme,  efter  at  se  denne  hovmodige  mand 
falde  for  sin  hånd. 

Da  smilede  manden  i  søvne.  Hans  læber  skil- 
tes ad  og  de  hvide  tænder  lyste  frem  bag  ved  dem. 

Thara-Monja  lod  dolken  synke,  der  gik  en 
sælsom  gysen  gennem  hendes  krop.  Hun 
følte  sig  dragen  mod  ham,  der  smilede  i  søvne 
som  et  barn,  hun  smed  dolken,  bøjede  sig  over 
ham  og  kyssede  hans  varnie  mund. 

Hloristagir  slog  øjnene  op  og  så  den  unge 
kvinde  bøjet  over  sig,  han  greb  hende  med 
begge  sine  hænder:  al  hans  lidenskab  våg- 
nede med  ham.  Han  knugede  hende  i  sin  favn 
og  bedækkede  hendes  bryst  med  hede  kys. 
Hun  var  viljeløs,  stred  ikke  imod,  og  Hlorista- 
gir favnede  den  stolte  Thara-Monja  d\-bt  i  den 
morgenlyse  skov. 


Da  hun  så  den  unge  mand  stå  oprejst,  og 
se  ned  på  hende  med  et  sejerssmil  om  munden, 
kom  hun  til  sig  selv  igen. 

Hun  sprang  op  og  vilde  løbe  ud  i  skoven, 
men  manden  holdt  hende  tilbage:  »Vil  du 
løbe  fra  mig,  nu  du  er  min  hustru? 

Vil  du  gå  til  din  moder  og  føde  min  søn 
i  din  faders  hytte? 

Da  du  forlod  Voduridas'  stamme,  var  du 
mø;  vil  du  vende  tilbage  som  en  vanæret 
kvinde?  Når  din  søn  fødes,  hvem  skal  nævnes 
hans  fader,  hvem  skal  løfte  ham  fra  jorden  og 
kalde  ham  ved  navn?« 

Med  bøjet  hoved  hørte  Thara-Monja  på  hans 
ord:  »Du  har  ret,  jeg  må  følge  dig.  Jeg  er 
en  vanæret  kvinde,  hvis  jeg  kommer  ene  til 
min  faders  stamme.  Å,  havde  jeg  bare  dræbt 
dig,  da  du  var  i  min  hånd!  Så  havde  jeg 
atter  været  min  faders  barn  og  ingen  anden 
kunde  kaldes  min  herre ! 

Jeg  hader  dig,  Hloristagir!    Jeg  hader  dig. 


og  jeg  vil  hade  det  barn,  jeg  føder  dig!  jeg 
vil  hade  din  fader  og  moder  og  hele  din 
stamme!  Men  følge  dig  vil  jeg,  og  jeg  vil 
være  dig  lydig.« 


De  unge  mennesker  havde  vandret  næsten 
hele  dagen. 

Thara-Monjas  fødder  blødte  og  hun  følte 
en  tyngende  træthed  i  alle  sine  lemmer.  Men 
hun  klagede  ikke. 

Hloristagir  var  jo  hendes  herre,  og  hun 
måtte  lyde  ham  og  følge  ham.  Nu  sad  hun 
ene  ved  stranden  og  tænkte  sine  tunge  tanker. 

Manden  var  gået  ind  i  skoven,  at  skyde  et 
dyr  til  tæring  for  sørejsen ;  hans  båd  havde  de 
fundet,  den  lå  sejlfærdig  på  stranden. 

Og  nu  skulde  hun  sejle  over  havet,  langt 
bort  fra  sin  stammes  bolig. 

Hun  skulde  lyde  den  fremmede  mand  og 
være  hans  moders  datter. 


+6 


Hun  skulde  føde  hans  barn  og  hver  nat 
sove  ved  hans  side. 

Den  venhge  sommer,  hun  havde  glædet  sig 
til  i  hele  den  lange  vintertid,  da  sneen  lå  tæt 
og  frosten  bed  i  alle  lemmer  så  snart  hun  gik 
ud  af  hytten,  den  varme  lyse  sommertid  var 
kommen. 

Men  for  hende  var  glæden  forbi. 

Hun  måtte  hade  Hloristagir,  hade  ham 
fremfor  alle  andre.  Ti  han  havde  knækket 
hendes  stolthed  og  hendes  mod-;  han  havde 
ført  hende  bort  fra  fader  og  moder  og  fra  alle 
de  mennesker,  hun  havde  set  på  med  milde 
øjne. 

Der  var  ikke  én,  hverken  mand  eller 
kvinde  eller  det  mindste  barn:  hun  så  mildt 
til  dem  alle,  til  hele  sin  faders  stamme. 

Men  Angostejns  stamme  havde  kæmpet  mod 
hendes  slægt  og  venner,  derfor  måtte  hun  også 
hade  høvdingen,  hans  hustru  og  hele  hans 
folk. 


Thara-Monja  græd;  de  stride  tårer  løb  ned 
over  hendes  kinder,  og  faldt  som  varme  tunge 
dråber  på  hendes  nøgne  bryst. 

Hun  knugede  hænderne  i  hinanden  og  bed 
sin  læbe  til  blods. 


Men  før  solen  gik  ned,  stødte  Hloristdgirs 
båd  fra  land,  og  Thara-Monja  så  sin  fædrene 
strand  forsvinde  for  sine  tåreblændede  øjne. 

VI. 


Alavastégir  roede  ud  på  havet  i  den  stille 
klare  forårsaften. 

Solen  var  gået  ned,  og  den  vestlige  himmel 
glødede  i  gult  og  rødt  som  igår,  da  den  unge 
mand  træt  og  næsten  modløs  lå  i  græsset  ved 
søen. 

Men  Alavastégir  syntes,  der  lå  lange  tider 
mellem  igår  og  idag. 

Igår  var  han  bunden  i  Voduridas'  tjeneste, 
idag  var  han  fri. 

Igår  var  hans  tanker  mørke  og  tunge,  idag 
var  der  håb  og  glæde  i  hans  sind. 

Igår  sov  han  ind  i  sin  moders  hytte,  inat 
vilde  han  sove  paa  det  store  vand. 


Langt  ud  på  havet  roede  den  unge  mand, 
langt,  langt  ud  på  de  stille  bølger,  til  han  ikke 
længer  øjnede  land,  hverken  i  øst  eller  vest, 
hverken  i  syd  eller  nord.  Den  sagte  vind 
krusede  vandspejlet  og  legede  med  hans  lange 
lokker;  bølgerne  plaskede  mod  bådens  sider, 
og  hvide  måger  fløj  frygtløse  oven   over  den. 

Alavastégir  ristede  med  sin  stendolk  fire 
huller  i  bådens  bund,  et  hul  for  hvert  verdens- 
hjørne. Han  tog  en  lille  lysegul  ravperle  af  et 
bastbånd,  der  hang  om  hans  hals,  og  kastede 
den  ned  i  båden.  Perlen  faldt  i  det  hul,  der 
var  i  syd. 

Det  var  altså  mod  syd,  hans  båd  skulde 
bære  ham ;  i  syd  skulde  han  søge  Thara- 
Monja. 

Glad  og  fortrøstningsfuld  spændte  han  sit 
sejl  af  fint  garvet  skind  til  masten,  og  vinden 
bar  ham  langsomt  fremad.  Men  vinden  var 
så  svag,  at  den  utålmodige  unge  mand  tog 
årerne  til   hjælp. 


En  efter  en  kom  stjærnerne  frem  på  himlen, 
og  månen  byggede  sin  sølvbro  i  vandet.  Vild- 
ænder fløj  med  hastige,  korte  vingeslag  nær 
ved  vandet  i  en  lang  rad,  og  af  og  til  glimtede 
det  i  bølgerne  som  af  sildestimer. 

Alavastégir  lyttede  til  vandets  sagte  susen, 
hvor  hans  båd  nåede  frem ;  han  lyttede  til  vild- 
ændernes korte  skræp,  og  han  følte  en  ukendt 
glæde  ved  at  være  på  vandet  i  disse  tavse  natte- 
timer. 

Og  hver  sagte  lyd,  hvert  suk  i  de  natlige 
bølger  smeltede  sammen  til  en  blød  harmoni, 
der  gemte  i  sig  Thara-Monjas  navn. 

Men  søvnen,  menneskets  og  dyrets  ven, 
lagde  sig  på  hans  øjne,  han  følte  en  tyngsel  i 
alle  sine  lemmer,  og  han  tog  sejlet  ned,  lagde 
årerne  op  og  lod  båden  drive  for  strømmen. 
Der  var  fuldt  op  af  bjørneskind,  bæver-  og 
dyreskind  i  båden,  og  snart  hvilede  Alavastégir 
varmt  og  sov  trygt  på  de  fredelige  vande. 


Solen  var  atter  på  himlen. 

Dens  stråler  glitrede  i  de  blanke  bølger. 
Alavastégir  sad  ved  roret  i  sin  båd.  Vandet 
var  klart  og  stille,  han  kunde  se  helt  til  bunds, 
hvor  tangen  groede  som  græs  på  marken,  og 
blæretangen  som  små  frugtfyldte  buske.  Det 
hvide  sand  havde  et  lysegrønt  skær,  og  mus- 
linger og  snegle  var  grønne  som  selve  vandet. 
Aldrig  syntes  Alavastégir  havde  han  set  så  grøn 
en  farve,  så  ren  og  så  klar. 

Op  ad  dagen  rejste  sig  en  stærkere  blæst, 
men  den  bar  båden  mod  syd,  og  Alavastégir 
lod  sejlet  stå. 


Dagene  gik,  og  hver  morgen  skar  Alavasté- 
gir med  sin  dolk  et  mærke  i  bådens  ene  side. 

Nu  havde  han  sejlet  i  fem  dage.  Han  havde 
set  land  i  vest  og  i  øst. 

Han    kendte    landet    godt;    det    var    østfra 


Angostejns  stamme  var  kommen  til  hans  stam- 
mes boliger,  og  han  sejlede  roHgt  forbi. 

Da  så  han  atter  land  i  vest.  Han  kendte 
det  ikke,  ti  det  var  et  stort  land,  og  det 
strakte  sig  langt  mod  syd.  Det  var  ikke  den 
lille  0  i  vest,  hvorom  hans  moder  havde  for- 
talt ham ,  den  ø ,  hvor  stammen  havde  holdt 
hvil  efter  kampen  på  Angostejns  ø,  hvor  Vo- 
duridas  havde  tændt  et  bål ,  og  hvor  hans 
stamme  havde  højsat  sine  faldne. 

Det  begyndte  at  storme.  Bølgerne  gik  høj- 
ere og  højere,  de  løftede  båden  paa  deres  toppe 
og  lod  den  atter  falde  ned  i  de  dybe  bølge- 
dale. 

Alavastégir  havde  taget  sejlet  ned  og  kæm- 
pede med  årerne  mod  de  vrede  bølger.  Men 
en  stærk  sø  knækkede  hans  ene  åre,  og  nu 
var  han  i  stormens  og  havets  magt. 

Hans  båd  drev  mod  vest,  stadig  mod  vest, 
til  han  var  lige  ved  det  ukendte  lands  kyst. 
Men  han  var  uforsagt.    Drev  han  i  land,  kunde 


han  lave  sig  en  ny  åre,  og  stormen  vilde  nok 
lægge  sig  igen. 

Alavastégirs  båd  blev  kastet  op  på  strand- 
bredden, han  selv  et  stykke  længere  ind  i 
land. 

Men  han  faldt  blødt  i  en  bunke  tørret  tang, 
og  rejste  sig  straks  uden  et  sår  på  sit  legeme. 
Hans  første  tanke  var  at  redde  alle  de  dyrebare 
skind,  ravet  og  stendolkene,  der  lå  på  bunden 
i  hans  båd. 

Bølgerne  havde  væltet  sig  ind  i  båden  og 
gennemblødt  næsten  hele  den  kostelige  ladning. 
Bjørneskind,  fine  bæverskind  og  dyreskind  drev 
af  vand.  Men  rav  og  stenredskaber  lå  nederst 
på  bunden,  indsvøbt  i  mange  lag  skind,  og  var 
næppe  våde. 

Alavastégir  hængte  sit  sejl  og  alle  de  andre 
skind  til  tørring  i  de  nære  fyrretræer,  slæbte 
sin  båd  helt  i  land  og  stillede  den  op  ad  et 
træ.  Han  var  stærk,  og  han  sparede  ikke  sine 
kræfter. 


Da  han  nu  havde  bragt  sine  kostbarheder 
i  sikkerhed,  sankede  han  tørre  kviste  og  græs 
for  at  tænde  et  bål,  der  kunde  varme  ham. 

Der  var  rigeligt  af  kvas,  ti  stormen  bruste 
langt  ind  i  landet.  Men  det  varede  længe,  til 
den  unge  mand  fandt  en  plet,  hvorhen  blæ- 
stens fulde  kraft  ikke  strakte  sig,  og  hvor  hans 
bål  kunde  blusse  op  uden  at  slukkes. 

Omsider  fandt  han  en  lille  jordhøj  og  bag- 
ved denne  tændte  han  et  bål.  Mens  flammerne 
greb  om  sig,  så  Alavastégir  sig  omkring  på 
kysten. 

Der  var  skov  så  langt  øjet  kunde  nå,  fyrre- 
skov med  enkelte  egetræer  iblandt.  Egene 
var  endnu  næppe  udsprungne,  men  små  brun- 
røde blade  tittede  frem  på  alle  grene,  og  kraf- 
tige rødgrønne  skud  groede  op  ad  de  knudrede 
stammer.  Ved  egenes  fod  groede  små  røde  og 
hvide  blomster,  mørkegrønne  bregner,  der  var 
næsten  gulgrønne  i  spidsen,  og  det  fineste 
grønne  mos. 


Fyrretræerne  susede  i  vinden ,  og  deres 
gamle  grene  knagede  og  knækkede;  men  ege- 
træerne piskede  deres  små  brunrøde  blade  mod 
grenene,  så  de  faldt  til  jorden  som  vingeskudte 
fugle. 

Ikke  et  dyr  var  at  se  inde  i  skoven,  kun  ved 
stranden  løb  nogle  sorthvide  fugle  på  lange  røde 
ben  og  skreg  mod  de  oprørte  bølger,  og  over 
vandet  fløj  måger  og  hjærper  med  hæse  skrig. 

Stormen  tog  i  de  mange  skind,  der  hang  i 
fyrretræerne,  og  klaskede  dem  mod  grenene, 
så  nogle  småfugle  skræmtes  bort  fra  deres  reder 
og  fløj  ind  i  skoven  med  sagte  klagelyd. 

Alavastégir  kunde  ikke  se,  om  der  boede 
mennesker  på  den  anden  side  af  skoven,  men 
han  troede  det  ikke. 

Ti  menneskene  skyr  det  indre  land,  der 
er  fuldt  af  vilde  dyr,  af  sumpe  og  af  store 
hedestrækninger.  Og  i  sumpene  bor  de  onde 
ånder,  der  gyder  smerte  i  menneskenes  legem 
og  gift  i  deres  blod. 


Det  begyndte  at  skumre;  den  unge  mand 
sankede  sine  skind  sammen  og  bar  dem  hen  i 
båden,  som  han  havde  slæbt  i  læ  bag  jord- 
højen. Han  øgede  ilden  og  krøb  ned  i  sin 
båd,  hvor  han  dækkede  sig  med  bjørneskind 
for  at  holde   natkulden  oa;  stormen  ude. 


I  flere  dage  havde  det  stormet,  og  det  vilde 
være  dårskab,  om  Alavastégir  vovede  sig  ud 
på  de  oprørte  bølger. 

Han  havde  tilhugget  sig  en  n}-  åre  og  gravet 
en  fordybning  bagved  jordhøjen,  hvori  han 
tændte  sit  bål. 

Endnu  havde  han  ikke  fundet  noget  spor 
af  mennesker  eller  menneskers  bolig.  De  vilde 
dyr  kom  ikke  ned  til  hans  båd,  men  han  hørte 
dem  hyle  inde  i  skoven  om  natten.  Han 
havde  skudt  et  vildsvin  og  nogle  fugle,  og  han 


havde  fundet  en  mængde  bireder  og  læsket  sig 
med  deres  honning. 

En  dag  var  han  gået  helt  ind  til  skovbry- 
net og  var  stødt  på  en  vidtstrakt  sump,  hvor 
jorden  gyngede  under  ham  eller  var  så  blød, 
at  han  sank  i  til  knæerne.  Han  havde  set 
mange  bæverdæmninger  i  bække  og  søer  og 
set  hundreder  af  afgnavede  træstammer  ligge 
ophobede  i  vandet. 

Når  hist  og  her  en  bæver  viste  sig,  for- 
svandt den  så  snart  den  fik  øje  på  ham,  og 
derfor  måtte  Alavastégir  tro,  at  mennesker  gik 
på  jagt  i  dette  land. 

Han  fik  lyst  til  at  jage,  når  han  så  en  ur- 
okse, et  elsdyr  eller  en  bjørn;  men  han  skød 
kun  så  meget  vildt,  han  trængte  til  for  at  op- 
holde livet,  ti  kan  kunde  ikke  føre  flere  skind 
med  i  sin  båd,  og  kødet  vilde  snart  rådne  i 
den  varme  luft. 

Hen  ad  solnedgang  begyndte  stormen  at 
sagtne,    og  da  Alavastégir  vågnede  næste  mor- 

gen,  dryssede  en  mild  og  stille  regn  ned  på 
jorden.  Med  glæde  gjorde  han  sig  rede  til 
rejsen,  trak  båden  ud  i  vandet  og  roede 
sydpå.  Himlen  var  gråblå,  og  vandet  mørkt, 
men  det  blæste  kun  ganske  svagt  langt  ude 
på  havet,  så  svagt,  at  sejlet  ikke  var  til  nogen 
nytte.  Alavastégir  nåede  ikke  langt,  men  lige 
før  solnedgangstid  viste  solen  sig  på  himlen,  og 
han  kunde  bestemme  retningen  bedre  end  før. 

Således  roede  han  flere  dage,  om  nætterne 
sov  han  og  lod  båden  drive  for  strømmen. 
Ofte  kunde  det  da  hænde,  at  han  om  mor- 
genen var  drevet  længere  ind  mod  land  end 
han  ønskede,  og  han  måtte  vinde  om  dagen, 
hvad  han  om  natten  havde  tabt.  I  nogen  tid 
havde  han  set  land  i  øst  og  i  vest,  nu  forsvandt 
landet  i  vest,  og  han  så  et  nyt  dukke  op  hge 
i  syd. 

Allerede  troede  han  sig  rejsens  mål  nær 
men  rådspurgte  endnu  en  gang  sin  ravperle, 
og  se,  denne  gang  standsede  perlen  i  øst. 


Han  måtte  altså  ro  nord  om  det  land,  han 
havde  tænkt  sig  som  målet,  og  vinden  var 
ham  god.  Det  bar  mod  øst,  stadig  mod  øst 
til  han  i  solens  stråler  så  et  nyt  land  ligge 
lige  foran  sig.  Uden  betænkning  roede  han 
hen  til  bredden,  steg  i  land,  trak  sin  båd  bag- 
efter  og  skjulte   den  under   en   mængde  tang. 

Væbnet  med  pil  og  bue,  med  stridsøkse, 
lanse  os  hammer  gik  han  ind  i  landet. 


VII. 

Alavastégir  gik  spejdende  frem. 

Landet  var  næsten  fladt  og  uden  skov,  så 
langt  han  kunde  se  tydeligt,  men  mange  små 
vige  sønderrev  kysten,  og  overalt  lå  snegle  af 
mærkværdig  form,  og  underlige,  runde  stene. 
Han  så  ingen  andre  dvr  end  måger  og  vand- 
fugle, og  han  undredes  over  det  tavse  land. 

Ingen  anden  lyd  end  insekternes  summen 
om  blomsterne  og  vandets  plask  mod  stenene 
—  en  enkelt  gang  et  hæst  mågeskrig. 

På  sin  vej  så  han  store  blegrøde  blomster 
med  lange  snoede  og  med  brede  blade.  Han 
plukkede  en  af  dem,  ti  han  havde  aldrig  tør 
set  så   mærkværdis:  en  blomst:    den   udåndede 


en  bedøvende  duft.  Små  brungule  blomster 
og  ganske  små  røde  klokkeblomster,  to  og  to 
på  lange  stilke,  groede  hvor  han  kom  frem. 
Og  her  kendte  han  sit  hjemlands  blomster,  de 
fine  blegrøde,  der  så  ud,  som  lå  der  en  fjer 
over  hvert  af  deres  blomsterblade;  de  små 
hvide  vandplanter,  der  aldrig  vover  hovedet 
op  over  vandet,  for  ikke  at  visne.  Og  her 
groede  blåbær ! 

Han  plukkede  af  dem,  og  den  fine  duft  fra 
deres  blade  mindede  ham  om  hans  stammes 
boHger,  hvor  deres  grene  strøedes  rundt  i 
alle  hytter  og  udenfor,  når  der  var  højtid  om 
sommeren. 

I  vandet,  der  stod  stille  og  blankt  i  de  små 
indsøer,  svømmede  hvide,  røde  og  blå  blomster, 
store,  med  mange  blade,  en  fryd  for  øjet! 
Solen  var  gået  bort,  men  nu  havde  den  gen- 
nemtrængt skyerne,  og  dens  stråler  viste  Ala- 
vastégir  langt  i  øst  en  snehvid  klippe,  fj-rreskov 
og  enkelte  egetræer. 


Han  ilede  fremad! 

Det  første  dyr,  han  så,  var  et  elsd3T,  der 
roligt  græssede  ved  skovkanten.  Det  vendte 
næppe  hovedet  efter  mennesket,  men  flyttede 
langsomt  sine  stive  ben  for  at  nå  en  saftigere 
græstot. 

Alavastégir  klappede  i  hænderne  af  glæde. 
Han  fik  lyst  til  at  kvsse  det  store  dyr  på  den 
slimede  mule.  Det  var  jo  det  første  virkelige 
liv  han  så! 

Den  snehvide  klippe  skar  ham  i  øjnene. 

Og  —  hvad  var  det.''  Var  ikke  selve  jor- 
den hvid  under  hans  fødder?  Han  bøjede 
sig  ned  og  tog  en  håndiuld  jord,  —  jo,  den 
var  hvid  og  den  firvede  hans  fingre  hvide, 
og  græs  og  blomster  groede  sparsomt  i  den 
hvide  jord. 

Men  fremad,  altid  fremad ! 

Det  snehvide  fjæld  lyser  i  solen,  og  fyrre- 
træernes skygge  skal  kvæge  den  trætte  vandrer! 

Stiger  ikke  landet  langsomt  opefter?    Alava- 


stégir  ser  tilbage.  —  I  nogen  tid  er  han  gået 
op  ad  bakke,  og  foran  ham  hæver  sig  skoven 
og  fjældet,  det  snehvide  fjæld! 

Hans  trætte  fødder  iler,  men  solen  er  ved 
at  gå  ned,  og  lige  fjærnt  er  hans  mål. 

Det  klare  vand  risler  ved  hans  fod,  han 
kaster  sin  klædning  og  sine  våben  og  bader 
sig  i  bækken,  drikker  af  sin  hule  hånd  og  føler 
sig  frisk  og  stærk  til  at  vandre  frem,  atter  frem 
mod  det  snehvide  fjæld! 

Han  må  klatre  over  store  stenblokke  og 
hans  fødder  sidder  fast  i  brombærranker,  mens 
han  drages  med  uimodståelig  magt  mod  det 
store  ukendte  fjæld. 

Han  ser  ikke  ulvene,  der  gå  forbi  ham  som 
tamme  hunde,  eller  elsdjTene,  der  i  flokke 
søge  hvilested  for  den  kommende  nat. 

Han  hører  ikke  havørnens  skrig  eller  må- 
gernes hæse  røst. 

Han  ser  kun  ét,  tænker  kun  ét  og  længes 
efter  ét:  det  snehvide  fjæld! 

Aftenens  sk3^gger  sænker  sig  over  land  og 
vand,  fuglene  tier,  og  ulvehyl  lyder  fra  skoven. 

Men  frem  iler  Alavastégir,  frem  mod  øst, 
over  stene,  gennem  bække,  over  bakker,  gen- 
nem dale,  frem,  altid  frem.  Hans  hjærte  banker, 
og  hans  blod  ruller  hastigt  i  årerne.  Thara — 
Monja  er  glemt,  hans  elskov  er  borte,  kun  ét 
ønsker  han:  det  snehvide  fjæld. 


Det  er  nat,  men  en  halvlys  sommernat,  og 
Alavastégir  standser  ikke.  Da  morgenrøden 
viser  sig  på  himlen,  har  han  nået  sit  mal. 

Højt  står  han,  højt  over  havet,  og  skuer 
ind  over  landet.  Mod  vest  det  land,  han  van- 
drede igennem,  mod  øst  og  nord  det  blå  hav, 
og  skoven  i  syd.  Klippen,  han  står  på,  er 
næsten  lodret  skåret  af  mod  havet,  og  han 
synes  han  kan  se  lige  ned  på  havbunden  gen- 
nem det  klare  vand. 

Han    griber    sin    ravperle,    vender    ansigtet 


mod  øst  og  jubler:  »Du  store  lys  kom  frem! 
Her  står  Alavastégir  på  det  snehvide  fjæld! 
Hav  tak  i  gode  ånder!  Min  faders  ånd,  hav 
tak,  fordi  du  førte  mig  hid!« 


Tre  gange  havde  Alavastégir  set  solen  gå 
ned  i  havet  og  tre  gange  set  den  gå  op  igen; 
han  havde  gennemstrejfet  hele  landet,  men 
intet  menneske  set.  Han  havde  genkendt  hele 
sit  hjemlands  natur,  træer  og  planter  og  dyr. 
Men  alligevel  syntes  landet  ham  fremmed, 
eventyrligt  med  sine  store,  hvide  klipper,  der 
stod  næsten  blændende  mod  det  blå  vand;  med 
de  frygtløse  dyr,  der  ikke  syntes  at  kende  en 
jægers  pile,  og  med  de  forunderlige  storbladede 
blomster  og  mærkværdig  formede  snegle. 

Dog  også  i  de  hvide  klipper  fandt  han 
minder  om  sit  hjemland,  ti  klipperne  var  fu- 
rede af  flintestene,  af  den  samme  slags  sten 
han  kendte  så  godt,    den   sten,   der  brugtes  til 


alle  hans  stammes  redskaber  og  våben.  Gul 
som  rav,  brun  som  egebark,  blå  som  den  tine 
røg,  der  fra  det  blussende  bål  trængte  sig  frem 
gennem  røgåbningen  i  hans  moders  hytte. 
Hans  moder!  Om  hun  vidste,  hvad  han  så, 
hvad  han  havde  oplevet,  og  hvor  glad  han  var! 
Hun  vilde  frydes  med  ham  og  i  tankerne  være 
hos  ham,  hun  vilde  tænke  så  længe  på  det 
snehvide  fjæld,  til  det  stod  klart  for  hendes 
øje,  til  hun  så  det,  og  følte  sin  fod  træde  i 
den  hvide  jord.  Ingen  kvinde  kunde  lytte  til 
en  fortælling  som  hun,  når  hendes  øjne  hang 
ved  talerens  mund,  som  vilde  hun  sé,  hvad 
han  mælte  om. 

Alavastégir  mindedes  den  sidste  dag  han 
talte  med  sin  moder,  han  mindedes  sin  sam- 
tale med  høvdingen;  Thara  — Monjas  navn 
randt  ham  i  hu:  »Thara — Monja,  du  er  som 
det  hvide  fjæld.  Du  drog  mig  til  dig,  og  jeg 
må  nå  dig.  Mit  hjemlands  natur  er  i  dig,  og 
dog  er  du  fremmed  for  mig.     Dine  øjne  som 

to  blå  stjerner,  og  din  røde  mund,  dine  hvide 
tænder  og  dit  solfarvede  hår;  du  er  ikke  som 
min  stammes  andre  kvinder,  du  er  strålende, 
blændende  som  det  snehvide  fjæld!« 

Alavastégir  strakte  begge  arme  op  mod 
himlen:  »Jeg  havde  glemt  min  elskov,  jeg 
havde  glemt  mit  løfte.  Men  nu  vil  jeg  friste 
h'kken  atter  og  jeg  må,  jeg  skal  finde  Thara- 
Monia!« 


VIII. 

J_)et  var  en  dugfrisk  sommermorgen,  og 
faglene  kvidrede  i  fyrretræerne.  Angostejns 
stamme  gjorde  sig  rede  til  fest. 

Alle  de  kønne  firkantede  træhytter  var 
smykkede  med  fyrre-  og  egegrene,  og  der  var 
strøet  mos  og  bregneblade,  lyngblomster  og 
blåbærris  foran  og  i  hver  hytte. 

Gennem  røghullerne  oppe  i  tagene  væltede 
en  tæt  røg  sig  op  mod  den  klare  himmel,  et 
tegn  på  at  ilden  i  hytterne  øgedes  stærkt. 
Trælle  løb  fra  og  til  og  bar  kviste  til  bålet 
eller  vand  til  maden.  Andre  slagtede  får  og 
slæbte  vildsvin,  hjorte,  elsdyr  og  fuglevildt  ind 

i  hytterne.  Atter  andre  flettede  bårer  af  grene 
og  smykkede  dem  med  mos  og  løv. 

Små  børn  løb  nøgne  omkring  foran  hyt- 
terne, men  hver  gang  et  barn  lo  eller  talte 
højt,  kom  straks  en  kvinde  og  hentede  det 
ind  i  hytten. 

Ingen  højrøstet  tale  hørtes,  og  selv  hundene 
holdtes  inde,  for  ikke  at  bryde  tavsheden  ved 
deres  slagsmål  eller  gøen. 

På  værkstedpladsen,  hvor  stendolke,  hamre, 
økser  og  mejsler  tildannedes,  var  alt  stille,  in- 
gen mand  arbejdede  der  idag. 

Heller  ingen  kvinde  lå  på  knæ  foran  hyt- 
terne og  garvede  skind,  ingen  træl  malede  korn ; 
alt  dagligt  arbejde  hvilede. 

Hloristagirs  høje  skikkelse  viste  sig  i  høv- 
dingehyttens døråbning;  han  spejdede  alvorligt 
mod  øst,  som  ventede  han  nogen. 

I  mange  dage  havde  ængstelig  tavshed  her- 
sket i  hans  faders  folk,  ti  Angostejn,  den  store 
høvding,  var  død.    Hans  lig  hang  i  det  største 


egetræ,  fjernt  fra  stammens  bolig,  og  ingen 
vovede  at  tale  højt  eller  nævne  Angostejns 
navn,  af  fr3'gt  for  derved  at  hidkalde  hans  ånd, 
der  måtte  flakke  urolig  og  søgende  omkring, 
til  kødet  var  rådnet  af  liget  og  de  nøgne  ben 
var  højsatte. 

Nu  var  tiden  nær,  da  latter  og  tale  igen 
skulde  høres  i  hytterne  og  uden  for  dem,  da 
arbejdet  skulde  genoptages  og  stenhammerens 
klang  genlyde  i  skovene. 

Flere  end  én  ung  moder  havde  kvalt  sit 
lille  barn  i  angst,  når  dets  spæde  røst  for  ofte 
nåede  ud  over  hytterne,  og  nogle  af  de  kæk- 
keste hunde  havde  måttet  lade  deres  liv,  fordi 
de  gøede  for  højt. 

Hloristagir  havde  bestemt  denne  dag  til  høj- 
sættelsen,  ti  rædselen  og  tavsheden  hvilede 
tungt  over  stammen,  og  mænd  og  kvinder 
længtes  efter  atter  at  ånde  frit  og  efter  latter 
og  tale. 

Fra    ny   til  ny   havde  liget  hængt  i   træet. 


og  trællene  arbejdet  på  jordhøjen  og  slæbt  de 
tunge  stene. 

Idag  måtte  der  komme  bud,  at  højen  var 
rede. 

Fra  skovbrynet  kom  to  trælle  gående  hen- 
imod  høvdingens  hytte. 

Det  var  et  par  unge  mænd,  men  deres  træk 
var  tidligt  ældede,  deres  gang  tung  som  af 
svært  arbejde,  og  hænderne  var  meget  store 
og  brede.  De  bar  ikke  anden  klædning  end 
et  ulveskindsbælte  om  lænderne,  og  deres  nøgne 
fødder  var  hovnede  og  blodigt  sårede  af  spidse 
stene. 

Med  bøjet  hoved  og  armene  korslagte  over 
brystet  standsede  de  foran  Hloristagir:  »Høv- 
ding og  herre«,  talte  den  ene,  »højen  er  rede, 
og  stenene  venter  på  at  dække  din  faders  ben.« 
Hloristagir  vinkede,  og  trællene  forsvandt  bag 
ved  hytten. 

Den  unge  høvding  slog  med  sin  hammer 
tre  slag  på  stenen,    der  stod  til  højre  for  dør- 


åbningen,  og  ved  det  sidste  slag  trådte  mænd, 
kvinder  og  børn  frem  af  hver  hytte:  hvidhårede 
oldinge,  ranke  solbrændte  mænd  og  slanke  yng- 
linge; gamle  kvinder,  mødre  med  deres  små 
børn  ved  brystet  og  helt  unge  piger.  Ango- 
stejns  fri  stamme  trådte  frem  for  at  lytte  til 
høvdingens  røst. 

Trællene  forsvandt  i  hytterne,  ti  det  var 
forbudt  hver  træl  at  vise  sig  i  det  fri  efter 
høvdingens  trefoldige  slag. 

Ud  af  høvdingens  hytte  trådte  Angostejns 
enke,  den  skønne  Sækisatru,  og  Hloristagirs 
unge  hustru  Thara-Monja. 

Sækisatru  var  høj  og  rank  som  Thara- 
Monja,  men  hendes  barm  var  mere  svulmende 
og  hendes  arme  fyldigere.  Hun  bar  sin  lys- 
brune bæverskindsdragt,  der  nåede  fra  halsen 
til  fødderne,  med  stolt  værdighed,  og  i  hendes 
gråblå    øjne    lyste    et   frembrydende   sejerssmil. 

Hloristagirs  hammerslag  havde  fyldt  hende 
med  glæde,   ti  nu  var  dagen  kommet,  da  hun 


skulde  se  sit  kæreste  håb  opfyldt:  hendes  søn, 
hendes  eneste  barn,  der  havde  diet  hendes 
bryster  og  hvilet  i  hendes  arme,  han  skulde 
idag  hyldes  som  stammens  høvding,  og  Ango- 
stejns  navn  skulde  begraves  i  glemsel,  som 
hans  døde  ben  i  jordhøjen. 

Sækisdtru  havde  aldrig  elsket  sin  herre. 
Den  dag  Angostejn  røvede  hende  fra  hendes 
fliders  h3'tte,  hadede  hun  ham,  og  han  vandt 
aldrig  hendes  elskov. 

Nu  skulde  hendes  søns  navn  bringe  stam- 
men sejr  over  hver  fjende,  der  viste  sig  i  dens 
skove,  og  hans  ry  skulde  fordunkle  hans  faders. 

På  denne  glædens  dag  var  der  dog  ét,  der 
harmede  Sækisdtru:  tanken  på  sin  søns  hustru. 
Thara-Monjas  åsyn  var  sørgmodigt,  men  hun 
bar  hovedet  højt,  og  hendes  gang  var  stolt  og 
afmålt.  De  glade  blå  øjne  var  blevne  sorgfulde, 
og  munden  havde  mistet  sit  lyse  smil. 

Sækisdtru  kunde  ikke  fatte,  at  en  kvinde 
kunde  modstå  Hloristagirs  elskov.     Og  Thara- 


Monja  var  kold  som  is,  hun  hadede  den  unge 
høvding.  Aldrig  smilte  hun  til  ham,  aldrig  så 
hun  venligt  på  ham.  Når  hun  om  aftenen  gik 
til  ro,  hyllede  hun  sig  tæt  ind  i  bjørneskindet, 
selv  i  den  varmeste  nat. 

Ofte  hørte  Sækisatru  sin  søns  bydende  røst, 
når  han  om  natten  nærmede  sig  til  sin  hustru. 
Thara-Monja  svarede  aldrig,  men  næste  morgen 
var  hun  end  mere  tavs,  og  der  var  et  ondt 
blik  i  hendes  øjne. 

Ofte,  når  trællene  var  ude,  slog  Hloristagir 
Thara — Monja,  og  talte  hårde  ord  til  hende, 
til  andre  tider  var  han  mild  og  kjærlig  mod 
hende,  men  hun  var  lige  kold. 

En  eneste  gang  havde  Sækisatru  set  Thara- 
Monja  smile,  en  dag  hun  beundrede  et  rav- 
smykke, hun  kunstfærdigt  havde  draget  på 
tarmstrænge.    . 


Hloristdgir  talte:  »Min  faders  fri  folk!  Nu 
er  dagen  kommen,  da  min  faders  ben  skal  høj- 
sættes,  da  hans  stamme  skal  skifte  navn,  og 
da  jeg  skal  hyldes  som  Eders  høvding. 

Drager  derfor  op  mod  øst,  hvor  højen 
venter,  tager  forråd  med  for  dagen,  og  offer- 
dyr, og  lader  os  slukke  bålene  i  hj-tterne  og 
tænde  forsoningsbålene  ved  jordhøjen,  hvor 
Eders  høvdings  ben  skal  hvile!  Når  I  atter 
hører  mine  hammerslag,  må  alt  være  rede  til 
at  følge  mig!« 

Med  en  håndbevægelse  bød  høvdingen  fol- 
kene gå  hver  til  sit. 

Stille  og-  næsten  lydløst  fylkedes  det  store 
tog,  mændene  forrest,  så  kvinder  og  børn,  til 
sidst  trællene,  der  bar  tungt  læssede  bårer  med 
fødevarer,  kviste  og  brændestykker. 

I  alles  ansigter  så  man  glæden  trænge  sig 
frem,  enten  i  øjnene  eller  om  munden. 

Da  Hloristagirs  hammerslag  lød,  var  en  lille 
hær  samlet  foran   hytterne,   og  da  toget  satte 

sig  i  bevægelse,  skred  foran  alle  stolt  og  høj- 
tideligt: Hloristagir,  Thara-Monja  og  den  skønne 
Sækisatru. 


Højen  var  lukket  og  dækket  med  store 
stene,  bålene  blussede  højt,  og  flammerne 
blafrede  i  vinden  i  den  lyse  sommerluft. 

Hloristagir  stod  på  den  store  dæksten  og 
så  ud  over  landet,  han  løftede  hånden  og 
talte  til  det  tavse  folk: 

»Angostejns  fri  stamme! 

Eders  gamle  høvdings  ben  hviler  i  jord- 
højen. Hans  ånd  omsvæver  os  alle,  men  den 
er  forsonet;  ti  røgen  af  bålene  og  af  det 
varme  blod,  vi  har  ofret,  stiger  højt  mod  him- 
len, og  ånden  har  fundet  sit  hvilested. 


Vi  har  nedlagt  det  dyreste  og  bedste,  vi 
ejer  af  våben,  smykker  og  redskaber,  i  højen, 
og  Angostejns  høvdingeånd  vil  intet  savne,  når 
den  om  natten  drager  i  kamp  mod  sine  fjenders 
ånder. 

Men  nu,  Angostejns  stamme,  er  timen  kom- 
men, da  I  skal  hylde  mig  som  Eders  høvding. 
Træder  derfor  frem,  mine  krigere,  og  tilsværger 
mig  troskab  og  lydighed  ved  min  faders  ånd!» 

Ud  af  krigerskaren  trådte  en  høj  og  skul- 
derbred olding.  Hans  ryg  var  lidt  kroget,  og 
hans  gang  tung,  det  hvide  skæg  nåede  ham 
langt  ned  på  brystet,  og  hans  hovedhår  var 
hvidt  som  hans  skæg.  Men  frem  under  de 
tykke,  hvide  øjenbryn  lyste  et  par  klare  øjne, 
og  hans  røst  lød  kraftigt,  da  han  talte: 

»Angostejns  tid  er  omme!  Det,  var  en 
kampens  tid,  mens  han  var  ung,  og  en  fredens 
tid  nu,  da  han  var  ældet.  Men  altid  vil  vi 
mindes  hans  mod,  hans  klogskab  og  hans 
mildhed ! 


Nu  vil  Hloristagir  give  stammen  navn ! 

Hil  være  Hloristagir,  vor  høvding! 

Jeg  sværger  ved  Angostejns  ånd  altid  at 
være  Hloristagir  tro,  kæmpe  mod  hans  fjender 
og  elske  hans  venner,  værne  hans  liv  og  hans 
hustru,  hans  moder  og  hans  børn  og  lyde  hans 
mindste  bud! 

Alle  Angostejns  tro  krigere,  rejser  Eder  og 
lader  os  hylde  Hloristagir,  hvem  I  har  kåret  til 
høvding,  den  dag  Angostejns  ånd  forlod  hans 
legeme ! « 

Alle  rejste  sig,  og  mændene  råbte  højt,  så 
det  gav  genlyd  i  skovene:  »Hil  Hloristagir! 
Hil  vor  høvding!« 

Hver  enkelt  kriger  trådte  frem  og  rakte 
Hloristagir  sin  højre  hånd. 


Hyldingen  var  tilende. 

Snart  lød  højrøstet   tale  og   latter  fra  hvert 


bål.  Trællene  løb  fra  og  til,  øgede  bålene  og 
skænkede  mjød  i  lerkar  og  skåler. 

Mændene  drak  den  duftende  mjød,  de  små 
børn  hang  ved  deres  moders  bryst,  og  de  større 
sugede  honning  af  vokskager,  så  deres  nøgne 
hud  glinsede  brunt  af  de  spildte  dråber. 

De  unge  mænd  og  piger  spøgte  og  lo  og 
stænkede  hinanden  med  fåremælk  eller  de 
kastede  små  afgnavede  ben  efter  hinanden. 
Grådige  hænider  rev  i  stegene  eller  flænsede  i 
dem  med  stenknive  og  dolke,  og  alt  var  glæde 
og  fr5^d. 

Kun  Thara-Monja  sad  tavs  og  alvorlig  og 
stirrede  mod  nord  ud  over  havet. 


IX. 


i  tre  døgn  havde  Alavastégir  sejlet,  og  intet 
menneske  set,  eller  mødt  nogen  båd.  Gennem 
smalt  vand  var  han  fra  havet  ncået  ned  på  en 
bred  flod,  hvis  kyster  var  bevoksede  med  fyrre- 
og  egeskov.  Han  var  forundret  over  at  floden 
var  så  bred,  så  bred  at  der  var  langt  imellem 
dens  sider.  Fra  sit  hjem  var  han  jo  kun 
vant  til  smalle  floder,  hvor  bredderne  var  hin- 
anden så  nær,  at  han  fra  midten  af  vandet 
kunde  nå  dem  med  sin  åre. 

Han  var  roet  tæt  til  kysten,  først  til  den 
ene  så  til  den  anden  side,  og  han  havde  fundet 
askehobe  rundt  omkring  på  hver  skovfri  plet. 
Dyrene,  der  så  hans  båd,  flygtede  hastigt  ind  i 


skoven,  og  i  flodbreddens  sand  havde  han  set 
menneskers  fodspor. 

Han  var  træt  af  at  ro  og  af  at  bo  i  sin 
båd,  og  vilde  nærme  sig  landet  for  at  hvile  i 
skoven.  Båden  gled  stille  mod  bredden,  og 
Alavastégir  vilde  lægge  årerne  op,  da  han  hørte 
en  menneskelig  røst  bagved  sig.  Hastig  vendte 
han  sig  om  og  så  en  ung  mand  komme  sej- 
lende fra  den  modsatte  bred. 

»Elaho!«  råbte  den  fremmede  atter,  og  Ala- 
vastégir råbte  samme  ord  tilbage.  Båden  nær- 
mede sig  hans  båd,  og  han  så,  at  sejlet  var 
gulhvidt  og  fint  og  jævnt  som  det  fineste  skind, 
men  der  var  ikke  ét  hår  på  det.  Båden  var 
bygget  som  hans  egen,  og  dens  fører  lignede 
hans  stammes  mænd. 

Alavastégir  rejste  sig  op  i  båden  og  strakte 
begge  hænder  ud  mod  den  fremmede,  der 
forundret  udstødte  nogle  ord  på  et  ufor- 
ståeligt sprog,  men  greb  efter  Alavastégirs 
hænder  med  synlig  glæde. 


»Jeg  er  en  fremmed  købmand,  der  har  en 
mængde  kostbare  varer  i  båden,  jeg  beder  dig, 
sig  mig  hvor  mennesker  bor.« 

Den  fremmede  rystede  på  hovedet,  pegede 
på  sit  bryst  og  sagde:  »Otahotu.«  Akivastégir 
forstod  ham,  han  gjorde  samme  tegn  og  sagde: 
»Alavastégir.« 

Ved  tegn  gjorde  den  fremmede  ham  kkirt, 
at  han  havde  troet  at  se  en  af  sine  venner: 
Elaho.  Men  han  var  træt  som  Akivastégir,  og 
de  vilde  nu  gå  sammen  i  kuid  for  at  hvile. 

Da  Otahotu  tog  sejlet  ind,  greb  Alavastégir 
efter  det,  betragtede  det  nøje  og  følte  på  det; 
de  trak   bådene   op    på   bredden  og  gik  i  land. 

Her  fremtog  den  fremmede  noget  røget 
kød,  hasselnødder  og  et  lerkar  med  mjød. 
Karret  havde  æggeform  og  gik  næsten  spidst 
til  foroven,  åbningen  var  bundet  til  med  blære 
og  bast.  Otahotu  bød  Alavastégir  spise  og 
drikke  og  slog  selv  nødderne  itu  til  ham. 

Da  måltidet  var  endt,  sankede  den  fremmede 


kviste  til  et  bål,  men  da  Alavastégir  vilde  hjælpe 
ham,  vilde  han  ikke  tillade  det.  Han  pegede 
på  en  skyggefuld  plet  under  en  stor  eg  og 
gjorde  tegn  til  sin  gæst,  at  han  skulde  lægge 
sig  der. 

Da  bålet  blussede  stærkt,    sov  de  to   unge 
mænd  trygt  ved  hinandens  side. 


Højrøstet  tale  og  råb  vækkede  dem,  ikke 
længe  efter.  Otahotu  sprang  op  og  løb  sin 
stammes  mænd  i  møde,  og  Alavastégir  hørte 
ham  tale  og  enkelte  overraskede  udråb  af  de 
andre  mænd.  Han  rejste  sig,  og  da  de  frem- 
mede —  tyve  unge  mænd  —  nærmede  sig  ham 
med  hånden  på  brystet  og  bøjet  hoved,  strakte 
han  venlig  sine  hænder  frem  til  hilsen. 

Alavastégir  undrede  sig  over  disse  menne- 
skers ydmyghed;  men  da  de  omringede  ham 
for    at    trykke    hans    hænder,    opdagede    han 

grunden:  han  var  over  et  hoved  højere  end 
den  højeste  af  de  fremmede. 

De  unge  mænd  kappedes  om  at  hædre 
Alavastégir:  én  rakte  ham  en  dolk,  en  anden 
en  økse,  en  tredje  en  fint  skærpet  pilespids,  en 
fjerde  en  stor  lysegul  ravperle.  Når  han  vilde 
afvise  deres  gaver,  blev  de  så  nedslåede,  at  han 
til  sidst  havde  hele  favnen  fald  af  økser,  pile  og 
andre  våben  og  redskaber.  Han  gik  hen  til 
sin  båd,  fremtog  dyreskind  og  rav,  dolke  og 
økser  og  gav  hver  en  lille  gave.  Otahåtu  fik 
et  lysebrunt  bæverskind. 

Alle  hjalp  med  til  at  trække  Alavastégirs 
båd  længere  op  på  land,  og  skjulte  den  under 
vissent  egeløv  og  knækkede  grene,  så  den  ikke 
kunde  ses  fra  floden,  og  nu  ledte  de  deres  ny 
ven  næsten  i  triumf  til  deres  stammes  boliger. 

Alavastégir  brugte  sine  øjne;  han  så,  at 
menneskers  fødder  havde  banet  en  sti  ned  til 
stranden,  en  sti,  der  ikke  var  bredere,  end  at 
to    mænd    kunde    gå    ved    siden    af  hinanden. 


Men  denne  sti  brugtes  tit,  ti  intet  græsstrå 
knejsede,  og  ingen  blomst  smilede  ham  i 
møde;  alt  var  nedtrådt  og  vissent. 

Han  så  høje  egetræer,  hvis  nederste  grene 
var  huggede  af,  og  hist  og  her  lå  fældede  fyrre 
i  hobetal.  Blåbærbuskene  var  næsten  tomme 
for  bær,  og  bladene  var  visnede  på  mange 
knækkede  grene.  Høje  hvidtjørn  groede  på  de 
frie  pletter,  hvor  mange  får,  både  hvide  og 
sorte,  græssede,  og  hasselbuske  fandtes  i  mæng- 
de ved  skovkanten. 

Et  flittigt  og  velordnet  folk  måtte  disse 
mennesker  være,  ti  deres  hunde,  der  i  små 
afdelinger  vogtede  fårene,  gøede  ikke  ad  den 
fremmede  mand,  men  sad  stille  på  deres  post, 
og  så  på  ham  med  store,  kloge  øjne. 

Latter  og  tale  og  barneskrig  nåede  mæn- 
denes øre,  og  Alavastégir  skimtede  hytterne 
mellem  de  høje  fyrretræer. 

Lidt  efter  stod  hele  skaren  ved  stammens 
høvdings  bolig. 


Alavastégir  undredes  over  at  finde  hytterne 
aldeles  lig  hans  hjemlands,  på  en  Hlle  forskel 
nær:  der  var  to  indgange,  én  foran  og  én  på 
højre  side. 

Kvinder  og  børn  og  gamle  mænd  stimlede 
sammen  om  den  fremmede.  De  unge  piger 
så  på  hans  høje  kraftige  skikkelse  med  beun- 
dring, og  børnene  puttede  de  små  hænder  i 
munden  og  gjorde  store  øjne  ad  den  høje 
mand.  De  gamle  mænd,  især  én  af  dem,  der 
så  ud  til  at  være  den  aller  ældste,  så  kroget  og 
r5'nket  var  hans  krop,  så  hvidt  og  sparsomt 
hans  hår,  smilede  til  ham,  som  glædede  de  sig 
over  hans  ranke  skikkelse  og  frejdige  ungdom. 
Otahotu  bøjede  sig  ned,  og  bankede  på  dør- 
stenen  med  sin  dolk. 

Et  øjeblik  efter  sloges  forhænget  til  side 
foran  døråbningen,  og  en  gammel  mand,  høj 
og  rank,  med  snehvidt  hår  og  skæg  og  med 
matte  øjne  viste  sig  for  mængden.  Han  stud- 
sede,   da   han   så  Alavastégir,    men   rakte  ham 


straks  efter  begge  hænder,  og  da  Alavastégir 
slap  dem,  omfavnede  han  ham  og  bød  ham 
gå  ind  i  hytten. 

»Otahotu«,  således  talte  Valotio,  den  gamle 
høvding,  »hvor  fandt  du  denne  fremmede,  der 
kom  til  mig  i  min  drøm  inat?« 

»Store  høvding«,  svarede  Otahotu,  »jeg  traf 
ham  i  en  båd  på  floden,  og  jeg  førte  ham  til 
dig,  for  at  du  skulde  se  en  mand,  der  er  mere 
lig  en  høvding  end  nogen  af  din  stammes  børn.« 

Høvdingen  vinkede  ad  den  gamle  krogede 
mand,  og  Halojågu,  stammens  præst  og  vis- 
mand, trådte  frem. 

»Halojågu,  store  vismand,  hør  din  høvdings 
drøm  og  tyd  den  for  mit  folk:  Jeg  sov,  og 
min  sjæl  var  borte  fra  mit  legeme;  da  så  mine 
lukkede  øjne  denne  fremmede,  som  nu  er  i 
min  hytte.  Han  sad  på  min  sten,  han  holdt 
mit  sværd  i  hånden,  og  rundt  omkring  ham  stod 
mit  folk  med  opløftede  hænder  og  hædrede  ham.« 

»Intet  er  skjult  for  Halojågu,    o  store  høv- 


ding!  denne  fremmede  skal  vorde  din  efter- 
mand, han  skal  føre  dit  folk  til  sejr,  og  det 
vil  h3-lde  ham  som  høvding.  Hil  dig,  at  han 
kom  på  denne  dag.  at  dine  ojne  har  set  ham, 
ti  snart  vil  din  ånd  gå  til  hvile,  og  da  har  dit 
folk  en  høvding. 

Valotio  slog  ud  med  hånden,  og  hans  folk 
gik  tilbage  til  sine  hytter,  men  præsten  fulgte 
med  ham  ind  til  den  fremmede,  der  sad  på  en 
bænk  af  træ  og  stirrede  tankefuld  ind  i  bålets 
flammer. 

Trællene  stod  i  sideindgangen  og  talte  halv- 
højt, men  straks  de  så  høvdingen,  tav  de  stille 
og  forsvandt  i  hyttens  mørke  baggrund. 

Haiojågu  lagde  sin  hånd  på  Alavastégirs 
skulder  og  spurgte:  »Hvorfra  kommer  du  til 
os,  o  fremmede.^  Hvor  er  dit  hjem,  og  hvad 
søger  du?<- 

Alavastégir  så  bedrovet  på  den  gamle  mand, 
og  rj'stede  på  hovedet;  han  forstod  ikke  hans 
sprog. 

Men  præsten  vidste  råd,  han  tog  den  unge 
mand  i  hånden  og  førte  ham  ud  foran  hj^tten. 
Her  pegede  han  først  på  en  sten,  så  på  en 
hund,  et  får,  et  træ;  Alavastégir  udtalte  dets 
navn  på  sit  eget  mål,  og  nu  vidste  Halojagu, 
at  den  fremmede  var  kommen  nord  fra,  han 
råbte  ud  over  pladsen:   »Elah6!< 

Ud  fra  en  af  hytterne  kom  en  ung  mand, 
hoj  og  lys,  med  blide  blå  øjne  og  langt  gulligt 
skæg.  Han  nærmede  sig  de  to  og  hilste  på  præ- 
sten, idet  han  bøjede  det  ene  knæ  til  jorden, 
men  Alavastégir  rakte  han  begge  hænder. 

»Elah6<-,  talede  præsten,  »vil  du  spørge 
denne  fremmede,  hvorfra  han  kommer,  hvor 
hans  hjemland  er  og  hvad  han  søger.  Tal  det 
sprog,  der  er  dit  barndoms  mål,  og  han  vil 
forstå     dig. « 

:> Hvorfra  kommer  du,  o  fremmede?  Hvor 
er  dit  hjemland,  og  hvad  søger  du.^< 

Forundret  og  glad  hørte  Alavastégir  sit  eget 
mål  fra  Elahos  læber,   og  med  fryd  i  øjet  sva- 


rede  han :  »Jeg  hilser  dig  med  glæde,  du  taler 
mit  sprog,  og  du  taler  det  som  min  stammes 
folk.  Mit  hjemland  er  i  nord  ved  det  store 
hav;  jeg  kommer  fra  Voduridas'  stammes  bo- 
liger. Men  hvad  jeg  søger,  kan  jeg  ikke  sige 
dig.    Jeg  er  en  fremmed  købmand.  < 

Halojagu  vinkede  og  alle  tre  trådte  ind  i 
høvdingens  hytte. 

Da  Valotio  hørte,  at  den  fremmede  var  fra 
det  høje  Nord,  så  han  med  beundring  på  ham, 
og  roste  ham  for  hans  mod:  ene  at  rejse  så 
langt. 

Alavastégir  svarede  frejdig  på  alle  høvdin- 
gens spørgsmål,  som  Elaho  oversatte  i  hans 
eget  mål,  og  høvdingen  frydedes  over  den 
unge  mand.  Som  hædersgæst  skulde  Alava- 
stégir bo  i  Valotios  hytte,  til  han  vilde  drage 
bort  igen  fra  stammens  boliger. 

Men  i  den  gamle  høvdings  hjærte  voksede 
håbet  om,  at  Alavastégir  aldrig  vilde  rejse;  ti  han 
tænkte  på  sin   unge  datter,    den   dejHge  Loleli. 


En  sølvklar  latter  lød  uden  for  hytten,  og 
da  skindet  sloges  til  side,  viste  en  ung  kvinde 
sig  i  døråbningen. 

Hun  var  høj  og  slank,  hendes  unge  udæk- 
kede barm  var  hvid  og  rund  som  hendes  nøgne, 
ravsmykkede  arme.  Men  hendes  hår  var  sort 
og  glat  som  ravnens  fjer,  og  hendes  gulbrune 
øjne  lyste  som  rav.  Hun  var  klædt  i  groft 
vævet,  hvidt  uldent  tøj  —  det  samme  Alavasté- 
gir  havde  beundret  på  Otahotus  sejl  —  og 
hendes  små  fødder  var  klædte  med  lysbrune 
sandaler. 

Hun  løb  hurtig  hen  imod  høvdingen  og 
kyssede  ham  på  panden,  bøjede  knæ  for  præ- 
sten, men  studsede,  da  hun  så  Alavastégir. 
Spørgende  så  hun  på  Elaho,  der  straks  sagde 
hende  den  fremmedes  navn,  og  hvorfra  han 
kom. 

Nu  rakte  høvdingens  datter  Alavastégir 
begge  hænder  og  sagde:  »Loleli  byder  dig  vel- 
kommen i  sin  faders  h5-tte.« 

De  to  unge  så  længe  på  hinanden.  Alava- 
stégir  havde  aldrig  før  set  en  mørkhåret  kvinde, 
og  det  ny,  det  fremmede,  uvante  æggede  ham; 
han  fik  lyst  til  at  kysse  hendes  røde  læber,  til 
at  bore  hænderne  ind  i  hendes  ravnesorte  hår, 
til  at  favne  hende  og  trykke  hendes  fine  legeme 
til  sit  bryst. 

Og  hun  så  på  den  unge,  smukke  mand, 
højere  end  alle  de  mænd,  hun  havde  set,  høj- 
ere selv  end  hendes  fader;  hans  lokkede  hår, 
der  skinnede  som  aftensolens  stråler,  hans 
brede  brvst  og  hans  kraftfulde  legeme  vakte 
hendes  attrå;  hendes  mørke  øjne  så  fortærende 
på  ham,  og  høvdingens  sorthårede  datter  vidste 
nu,  hvem  der  skulde  vorde  hendes  herre  og 
hendes  faders  eftermand. 

Loleli  bød  trællene  at  bringe  mjød  og  frisk- 
plukkede bær;  selv  satte  hun  sine  røde  læber 
til  det  lerkar,  hun  rakte  Alavastégir  med  egne 
hænder,  og  mange  var  de  spørgsmål,  hun  gen- 
nem Elaho  rettede  til  den  fremmede. 


Og  Alavastégirs  attrå  voksede,  da  mørket 
faldt  på,  og  bålet  flammede  stærkere,  så  dets 
flammer  strålede  fra  Lolelis  mørke  øjne,  og 
hendes  hvide  tænder  lyste  som  sne  i  solens 
stråler. 

Hun  lå  på  et  bjørneskind  ved  sin  faders 
fødder  og  spiste  blåbær,  og  hver  gang  hun 
puttede  et  bær  i  munden,  så  Alavastégir  de 
hvide  tænder,  og  hver  gang  ønskede  han, 
at  hun  ikke  vilde  lukke  munden,  men  se  på 
ham  med  halvåben  mund,  se  på  ham,  til  han 
glemte  alt,  og  kun  så  hende,  den  dejligste 
kvinde  han  kendte. 

Alle  hans  tanker  samlede  sig  om  ét:  Loleli. 
Hende  vilde  han  eje,  hun  skulde  blive  hans, 
han  vilde  knuge  hende  i  sin  favn  og  sætte 
sine  tænder  i  hendes  runde  skuldre. 

Halojågu  og  Elaho  rejste  sig  og  gik  hver 
til  sin  hytte.  Den  gamle  høvding,  Loleli  og 
Alavastégir  gik  hen  til  døråbningen,  så  op 
mod   den    halvlyse  sommerhimmel   og   bad   en 

stille  bon,  mens  trællene  redte  bjørneskindslejet 
til  dem  i  nærheden  af  døråbningen. 

Bålet  brændte  svagere  og  svagere,  trællene 
gik  til  ro,  man  hørte  vagtens  skridt  uden  for 
hytterne  og  hundenes  gøen.  Af  og  til  græd 
et  lille  barn,  et  får  brægede  eller  en  ugle 
skreg,  de  vilde  dyrs  hyl  lød  fjærnt  fra  skoven, 
og  natten  bredte  sine  skygger  over  jorden. 

Nu  var  alt  stille  i  høvdingens  hytte,  der 
hørtes  kun  de  sovendes  rolige  åndedrag;  men 
Loleli  sov  ikke.  Hun  lå  med  store  klare  øjne 
og  stirrede  op  mod  rogåbningen  i  taget,  hendes 
bryst  steg  og  sank  hæftigt,  og  hun  knugede 
sine  hænder  i  hinanden,  så  fingrene  knagede; 
ør  og  varm  og  ude  af  sig  selv  slog  hun  bjørne- 
skindet til  side,  krøb  på  hænder  og  fødder  Ivd- 
løst  over  jorden  til  den  plet,  hvor  Alavastégir  lå. 

Hun  fandt  ham  liggende  med  åbne  øjne, 
og  da  han  så  hendes  hvide  legeme  i  skæret  af 
en  flamme,  der  just  lyste  lidt  op  i  hytten,  greb 
han  hende,  drog  hende  ind  under  bjørneskindet 


og  knugede  hende  i  sin  favn,  sd  hun  næsten 
mistede  vejret. 

Al  den  længsel,  han  havde  følt  efter  Thara- 
Monja,  al  den  fryd,  han  ventede  sig,  når  han 
fandt  hende,  levede  han  nu  i  Lolelis  favn. 

Og  al  den  unge  kvindes  længsel,  hendes 
ubevidste,  anelsesfulde  håb  og  attrå,  var  nu 
bleven  til  virkelighed  for  Loleli ;  en  sød,  ukendt 
glæde  gennembævede  hende,  så  hun  sitrede 
i  Alavastégirs  favn  som  bævreaspens  blad. 


Men  Thara-Monja  rynkede  vredt  sine  bryn, 
da  hendes  forhadte  herre  drog  hende  til  sit 
bryst  i  Nordens  mørke  skove. 

X. 


Valotio  levede  endnu. 

Med  undren  så  HnlojAgu  ham  forynges  i 
sin  datters  lykke;  ti  Loleli  lo  hele  dagen,  og 
når  aftenen  kom,  slog  hun  sine  hvide  arme 
om  Alavastégirs  hals  og  hviskede  ham  de  kær- 
ligste ord  i  øret.  Hun  lagde  hans  lyslokkede 
hoved  i  sit  skød  og  kælede  for  ham,  og  når 
han  så  ind  i  hendes  sorte  øjne,  når  de  røde 
læber  smilte  til  ham,  og  de  små  hænder  pus- 
lede i  hans  hår  og  skæg,  da  glemte  han  den 
sorg,  han  bar  på  om  dagen,  og  han  var  helt 
hendes,  med  sjæl  og  legeme. 

Loleli   havde   skænket   Alavastégir  en  væv; 


han  vævede  tøj  af  fåreuld;  den  klædning,  hun 
bar,  var  et  værk  af  hans  hænder. 

Længe  havde  han  bedt  om  at  lære  at  væve. 
Men  Loleli  havde  lét,  og  sagt,  at  det  måtte 
ingen  mand  give  sig  af  med,  det  var  kvindear- 
bejde.  Til  sidst  gav  hun  dog  efter  og  lærte  ham 
det,  når  alle  trælle  arbejdede,  og  ingen  anden 
så  det. 

Elaho  og  Otahotu  var  Alavastégirs  bedste 
venner;  de  havde  lært  ham  deres  sprog  og 
sæder,  og  han  havde  lært  dem  at  tildanne  øk- 
ser, mejsler  og  værktøj,  så  det  overgik  alt  deres 
eget  i  skønhed  og  brugbarhed. 

Om  dagen  var  Alavastégir  tavs,  og  nu 
måtte  Loleli  ofte  tigge  længe,  før  han  kyssede 
hende;  han  kunde  se  på  hende  med  næsten 
onde  øjne,  så  hun  helt  angst  sænkede  blikket 
for  ham  og  tung  i  sindet  gik  fra  ham. 

Ti  Alavastégir  tænkte  atter  på  Thara-Monja, 
på  hendes  lyse  smil  og  på  hendes  øjne,  der 
var  blå  som  havet  en  solskinsdag. 

Han  var  træt  af  de  sorte  ravnehår  og  længtes 
efter  Thara-Monjas  lyse  lokker,  hendes  høje  skik- 
kelse og  hendes  bløde  røst,  der  talte  hans  eget 
sprog. 

For  hver  dag  der  gik,  blev  Alavastégirs  be- 
slutning fastere:  han  vilde  flygte  fra  sine  ven- 
ner og  fra  Valotios  stamme  og  drage  tilbage 
den  vej  han  kom,  ti  her  fandt  han  aldrig 
Thara-Monja.  Men  det  blev  ikke  let  at  flygte. 
Han  måtte  tage  Loleh  med  sig,  hun  måtte 
hjælpe  ham.,  ti  hun  var  klog  og  listig  og 
kendte  hver  sti  i  skovene. 

Alavastégir  bad  til  alle  ånder,  til  de  onde 
og  til  de  gode.  Han  ofrede  sine  bedste  hunde 
og  får  og  håbede  hver  nat  i  drømme  at  se 
Thara-Monjas  opholdssted. 

Men  nætter  gik  og  dage,  og  han  var  end 
ikke  nået  så  langt,  at  fortælle  Loleli  om  sin  plan. 


En  dag  kom  flere  af  stammens  jægere  hjem 
i  voldsomt  oprør.  De  råbte  højt,  at  en  fjendt- 
hg  stamme  havde  trukket  tyve  både  i  land  ikke 
langt  fra  hytterne. 

Hurtigt  samledes  alle  mænd,  de  væbnede 
sig  med  økser,  pile  og  buer,  knive,  dolke  og 
hamre,  og  drog  ned  til  flodbredden. 

Den  gamle  høvdings  øjne  lyste,  hans  højeste 
ønske,  at  dø  i  kamp,  gik  nu  måske  i  opfyldelse. 

Alavastégir  var  helt  utålmodig,  hans  blodtørst 
var  vakt,  og  han  længtes  efter  at  slå  ihjel  for 
fode,  efter  at  se  sig  selv  som  sejerherre,  som 
overvinder,   og   se  mænd  falde  for  sine  slag. 

Alle  unge  mænd  brændte  af  længsel  efter 
kamp,  de  ældre  tænkte  på  hustru  og  børn,  og 
kvinderne  græd  med  de  små  børn  ved  brystet. 

Men  Loleli  trøstede  alle  hustruer  og  mødre, 
hun  udvalgte  de  mænd,  der  skulde  værne  stam- 


mens  hytter,  og  hun  fulgte  med  en  skare  unge 
piger  de  bortdragende  på  vej  med  opmuntrende 
og  æggende  tilråb. 

Præsten  ofrede  unge  lam,  tre  unge  træl- 
kvinder og  tre  unge  trælle,  og  alle  de  kamp- 
rede mænd  dyppede  højre  hånd  i  ofrenes  ry- 
gende blod. 

Fra  flodbredden  lød  krigshornet  og  råb  og 
støj,  og  da  de  unge  kvinder  vendte  hjem,  hørtes 
et  vældigt,  mangestemmigt  råb,  der  tydede  på, 
at  kampen  var  begyndt. 

o  om  vilde  dyr  for  menneskene  over  hin- 
anden. Der  var  tyve  fremmede  både,  hver  med 
fem  mand  og  Valotios  folk  var  hundrede  og 
tyve.  Men  de  fjendtlige  folk  havde  bedre  våben, 
deres  sværd  var  af  bronze,  og  deres  pile  giftige. 

Alavastégir  så  med  forundring,  at  alle  de 
fremmede  havde  ravnesort  hår  som  hans  hustru, 
og  snart  var  han  vis  på,  at  det  var  Lolelis 
moders  stamme,  der  efter  lange  tiders  forløb 
atter  kom  for  at  hævne  rovet  af  hende,  der  for- 
længst lå  under  højens  stene.  Der  var  ingen 
orden  i  krigernes  fremgang,  og  Alavastégir  un- 
dredes over,  at  modet  og  kamplysten  alligevel 
ikke  svigtede  dem. 


Valotio  tog  sigte  på  en  gammel  mand,  der 
faldt  med  hans  pil  i  hjærtet. 

Et  skrig  fra  fjenderne,  og  med  fornyet 
kamplyst  styrtede  de  mod  Valotios  folk. 

Da  havde  Alavastégir  samlet  en  lille  skare, 
der  gik  ordnet  frem ,  og  hvor  de  kom ,  foldt 
fjenderne  for  deres  hug  og  slag.  Alavastégir 
selv  ramte,  hver  gang  han  løftede  sin  hammer, 
og  ingen  rejste  sig  efter  hans  slag. 

Men  også  Valotios  folk  faldt,  de  kæmpende 
måtte  vade  i  blod  og  træde  på  lig,  ti  hver 
forgiftet  pil  bragte  øjeblikkelig  døden. 

En  ung  mand  med  funklende  øjne  trængte 
sig  frem  mod  høvdingen;  et  slag,  et  fald,  og 
med  knust  hjærneskal  lå  Valotio  død  på  pladsen. 
Rædsel  greb  hans  folk,  men  Alavastégir  rev  et 
bronzesværd  ud  af  hånden  på  en  fjende,  løftede 
det  højt  i  vejret  og  råbte:  »til  sejer!  følg  mig!« 

Hans  mod  smittede,  med  råb  og  hyl  stor- 
mede Valotios  folk  frem,  og  trængte  fjenderne 
længere  oe  længere  tilbage.     Hvor  Alavastégir 


kom  frem ,  lå  de  fremmede  døde  eller  sårede, 
og  hvert  hans  slag  dræbte  en  mand. 

Det  blanke  sværd  lyste  for  hans  øje  og  han 
følte  sig  så  stærk,  så  uovervindelig. 

Han  holdt  jo  i  hånden  et  våben,  der  sjaites 
ham  lig  en  trolddomsstav,  en  stråle  fra  solen, 
der  sendte  sit  Lys  ned  over  de  kæmpende. 

Flodens  vand  var  rødt  af  blod,  og  af  fjen- 
derne var  kun  tyve  mand  i  live.  De  kastede 
sig  på  knæ,  de  bad  om  nåde,  de  var  jo  unge, 
og  livet  var   dem  så  kært. 

Alavastégir  havde  ført  Valotios  folk  til  sejer, 
men  af  den  fremmede  stammes  fri  mænd  var 
nu  kun  tyve  trælle  tilbage.  Sejerherren  holdt 
endnu  sit  bronzesværd  i  hånden,  men  han  så,  at 
han  var  den  eneste,  der  havde  gjort  kampbytte, 
ti  ingen  anden  havde  taget  sværd  eller  våben  af 
en  levende  mands  hånd. 

Trællene,  der  lå  noget  længere  inde  i  sko- 
ven, blev  nu  kaldte  frem. 


Da  de  kom  og  så  kampens  udfald,  blev  de 
glade,  ti  de  vilde  nødig  drage  bort  njed  en 
fremmed  stammes  folk,  ogValotio  var  en  mild 
herre.  Men  da  de  fandt  deres  gamle  høvdings 
lig,  løftede  de  det  varsomt  og  bar  det  med 
sorg  ind  i  skoven,  ^'alotios  stammes  faldne 
bar  de  bort,  for  senere  at  hænge  dem  op  i 
fyrretræerne  langt  fra  h3-tterne,  at  kødet  kunde 
falde  af  benene  før  de  blev  højsatte.  Men  den 
fjendtlige  stammes  lig  kastede  de  i  floden. 

Alle  bådene  trak  trællene  iland,  slog  dem 
i  stykker  og  tændte  et  stort  bål  for  at  brænde 
dem.  Men  våbnene,  dolke,  økser,  hamre  og 
flere  bronzesværd  sankede  de  sammen  og  lagde 
dem  i  hob  ved  flodbredden,  som  et  offer  til 
ånderne. 

Fangerne  førtes  med  hjem  til  hytterne;  de 
fem  kraftigste  af  dem  ofredes  til  ånderne,  men 
de  øvrige  unge  mænd  fik  lov  til  at  leve,  og 
Alavastégir  skænkede  Loleh  fire  af  dem,  hvis 
våben  han  selv  havde  knust. 


Der  blev  glæde  i  folket,  og  alle  hyldede 
Alavasiégir,  der  med  stolthed  fortalte  om  Va- 
lotios  tapre  død. 

Dog  var  sejersglæden  så  stor,  at  stammens 
folk  næppe  viste  deres  sorg  over  høvdingens  fald. 

Præsten  skar  med  en  skarp  kniv  hjærtet  ud 
af  de  levende  ofres  bryst,  og  trællene  brændte 
kroppene  på  bålet,  der  var  tændt  midt  på 
pladsen  udenfor  hytterne. 

Trælkvinderne  bar  vand  fra  kilden  for  at 
vaske  blodet  af  sejerherrernes  ben  og  arme,  og 
kvinderne  omfavnede  og  kærtegnede  deres  hjem- 
vendte mænd.  Selv  de  kvinder,  der  havde 
mistet  deres  mænd  og  deres  fædre  eller  brødre, 
var  glade,  ti  deres  stamme  havde  nu  knust  en 
mægtig  fjende,  knust  den  stammes  ypperste 
mænd,  der  ofte  havde  voldt  dem  stor  sorg  og 
kvide. 

Men  den  gladeste  af  alle  de  glade  var  høv- 
dingens datter  Loleli,  ti  nu  var  hun  herskerinde 
over  alle  stammens  kvinder,    hendes  herre  var 


høvding,  og  det  barn,  hun  bar  under  sit  hjærte, 
vilde  fødes  som  det  ypperste  af  stammens  børn. 
Med  ild  i  de  mørke  øjne  og  stolt  opløftet 
hoved  så  hun  på  Alavastégir,  der  stod  midt 
iblandt  sit  sejersdrukne  folk. 


Og  sejersglædens  tågeslør  lagde  sig  over  den 
unge  høvdings  sind,  det  hyllede  alt  i  glemsel, 
indtil  den  stund,  da  fjendernes  blod  farvede 
hans  brede  br}'st  rødt  og  flød  i  strømme  for 
hans  fod. 

Atter  glemte  han  sin  elskede,  blonde  kvinde 
og  atter  fandt  han  sin  fryd  i  Lolelis  favnende 
arme. 


XII. 

i  mange  dage  havde  Alavastégir  været  tavs 
og  tankefuld;  Loleli  kunde  slet  ikke  forstå 
ham,  hun  gjorde  alt  for  at  opmuntre  ham,  men 
alt  forgæves. 

Alavastégir  vilde  bort,  vilde  ud  for  at  søge 
Thara-Monja.  Ti  siden  den  dag  han  kåredes 
til  høvding,  var  han  hendes  lige;  han  vilde 
finde  hende  og  drage  hjem  med  hende  til 
Voduridas'  stamme,  til  sin  moders  hytte  og  sit 
hjemlands  folk.  Han  vilde  atter  høre  sit  hjem- 
lands tungemål  og  se  sin  stammes  folk  og  sine 
mørke  fyrreskove,  han  vilde  jage  i  de  blom- 
sterfyldte moser  og  bede  ved  sin  faders  grav- 
høj.    Alavastégir  havde  hjemve. 

Men    han    måtte    drage   bort   ret  snart;    ti 


efteråret  var  kommet  med  storm  og  regn  og 
tåger,  og  blomsterne  visnede  på  enge  og  i 
skoven.  Nøddebuskene  stod  tomme  og  bladløse 
med  små  bitte  rakler  til  næste  års  blomstring, 
og  menneskene  ventede  kulde  og  mørke  dage. 

Loleli  var  altid  hos  sin  herre,  hun  forlod 
ham  aldrig,  hverken  dag  eller  nat.  Gik  han 
på  jagt,  så  fulgte  hun  ham,  vilde  han  liste  sig 
bort  om  natten,  slyngede  hun  sine  bløde  arme 
om  ham  og  holdt  ham  tilbage. 

Og  Alavastégir  nænnede  ikke  at  tale  hårdt 
til  hende;  han  vovede  det  ikke  heller,  ti  han 
måtte  være  sikker  på  hendes  venskab  og  kær- 
lighed, om  hans  flugtplan  skulde  lykkes. 

En  dag,  da  himlen  var  blå  og  klar  og 
solen  skinnede  varmt,  gik  Alavastégir  og  Loleli 
på  jagt.  Da  de  kom  i  nærheden  af  det  sted, 
hvor  høvdingen  havde  skjult  sin  båd,  sagde 
han  til  sin  hustru:  »Hør,  hvad  jeg  vil  sige 
dig,  men  lov  mig  først,  at  du  intet  vil  forråde 
og  at  du  vil  gøre,  som  jeg  byder  dig.« 

»Tal,  herre,  jeg  lover  alt!« 

»Du  skal  sætte  et  vævet  sejl  på  min  båd,  du 
skal  samle  forråd  for  mange  dage,  og  følge 
med  mig  ud  på  havet.  Men  du  må  intet 
nævne  til  vore  trælle,  ej  heller  til  vore  venner 
eller  præsterne;  ingen  må  vide,  hvorhen  eller 
hvor  længe  vi  rejser;  vi  må  lade,  som  gik  vi 
på  jagt.« 

»Men  når  vender  vi  tilbage?  det  bliver  jo 
snart  koldt,  og  sneen  vil  dække  landet  og  isen 
lægge  sig  på  vandene.« 

»Spørg  ikke,  men  hjælp  mig  at  samle  for- 
råd af  mad  og  drikke,  af  skind  og  uld  og  tøj, 
der  kan  værne  os  mod  kulden;  også  min  væv 
vil  jeg  have  med.« 

»Jeg  har  en  trofast  trælkvinde,  der  vil  tie 
stille,  når  jeg  byder  det,  hun  må  hjælpe  os,  ti 
vi  to  kan  ikke  fylde  båden,  uden  at  det  mærkes.« 

»Så  er  vi  enige,  Loleli,  men  husk  vor  af- 
tale; hvem  der  bryder  sit  løfte  til  mig,  er 
dødsens.« 


To  dage  senere  var  alt  rede  til  afrejsen. 
Høvdingen  og  hans  hustru  gik  væbnede  med 
pil  og  bue,  hammer,  økse  og  dolk,  som  gik 
de  på  jagt.  Men  Lolelis  ansigt  var  blegt  og 
tårerne  stod  hende  i  øjnene,  da  hun  vendte 
sig  for  endnu  en  gang  at  se  på  sin  faders 
h3'tte. 

Tavse  gik  de  to  unge  mennesker  ned  til 
stranden,  satte  båden  i  vandet,  fastgjorde  sejlet, 
og  det  gik  mod  nord,  op  mod  havet. 

De  havde  medbør,  og  da  solen  var  gået 
ned,  var  de  mellem  oerne,  der  Hgger  ved  flo- 
dens udløb  i  havet.  Loleli  sad  indhyllet  i  et 
stort  bjørneskind  og  så  undrende  på  alt,  hvad 
der  mødte  hendes  øjne:  på  de  grønne  kyster, 
hvor  sivet  svajede  i  vinden  og  bøjede  sig  for 
sukket  fra  båden,  på  de  blå  bølger,  på  hav- 
fuglene, der  med  hæse  skrig  fløj  omkring 
båden,  og  på  de  drivende  skyer.  Men  hun 
undredes  mest  over  Alavastégir,  der  med  ly- 
sende øjne  og  smil  om  munden  sad  ved  roret. 


Og  natten  kom,  den  kolde  nat,  med  tusender 
af  glitrende  stjærner  pcå  den  sortblå  himmel  og 
månens  kolde  lys  over  land  og  vand. 

Alavastégir  sad  tavs  og  så  på  sin  blege 
hustru;  han  vidste,  at  næste  dag  vilde  bringe 
hende  en  stor  smærte,  om  ikke  den  kolde  død. 
Da  ynkedes  han  såre  over  den  unge  kvinde, 
han  rakte  hånden  ud  mod  hende  og  sluttede 
hende  et  øjeblik  i  sine  arme.  Loleli  trykkede 
sit  hoved  mod  hans  bryst  og  græd,  græd  uden 
ophør,  til  hun  træt  og  varm  lukkede  øjnene 
ved  sin  elskede  herres  br3^st. 

Nu  var  de  ude  på  havet.  Alavastégir  skød 
lempelig  Loleli  fra  sig  og  rejste  sig  for  at  tage 
sejlet  ned,  han  satte  årerne  i  vandet  og  roede 
et  lille  stykke;  så  blev  han  træt,  lagde  årerne 
op  og  lod  båden  drive  for  strømmen.  Natten 
var  meget  kold,  og  den  unge  høvding  hyllede 
sin  halvsovende  hustru  ind  i  bjørneskindet, 
lagde  hende  blidt  til  rette  i  båden  og  dækkede 
hende  med  mange  skind.     Derpå  redte  han  et 


leje  til  sig  selv,  og  de  to  mennesker  sov  roligt 
på  de  månelyse  bølger,  der  vuggede  deres  lille 
båd  op  og  ned. 

Næste  morgen,  længe  før  solen  stod  op, 
havde  Alavastégir  sat  sejlet  til,  og  da  Loleli 
vågnede,  skød  båden  en  god  fart  mod  vest.  I 
sydøst  så  hun  noget  hvidt  lyse  i  solen,  det 
måtte  være  det  hvide  fjæld,  hendes  herre  havde 
talt  om,  men  hun  vovede  ikke  at  spørge  ham, 
ti  han  så  så  mørk  og  streng  ud. 

»Loleli«,  sagde  endelig  Alavastégir  med  al- 
vor i  stemmen,  ^sæt  dig  her  hos  mig  og  lad 
mig  sige  dig,  hvorhen  vi  drager.« 

Hun  adlød  og  satte  sig  ved  hans  fødder 
med  ansigtet  vendt  imod  ham,  og  hendes  øjne 
så  bedrøvede  og  dog  forventningsfulde  på  ham. 

Og  Alavastégir  fortalte  om  sin  barndom  og 
om  sin  ungdom  i  Nordens  skove.  Han  talte 
om  sin  faders   død   og  om   sin  skønne  moder. 

Loleli  lyttede  opmærksomt,  og  et  smil  be- 
gyndte at  vise  sig  i  øjenkrogen.     Hun  troede 


han  førte  hende  hjem  til  sin  moder,  og  hun 
var  glad  over,   at  han  vilde   tage   hende  med. 

Men  så  fortalte  han  om  Thara-Monja,  den 
stojte,  skønne  kvinde,  om  sin  store  elskov  til 
hende,  Voduridas'  eneste  barn. 

Og  Lolelis  øjne  fyldtes  med  tårer,  hun  ån- 
dede hastigt  og  bed  sin  læbe  til  blods,  men  hun 
vovede  ikke  at  afbryde  Alavastégir. 

»Vil  du  nu  dele  min  kærlighed  med  Thara- 
Monja,  vil  du  være  min  hustru,  også  når  jeg 
finder  hende?« 

Da  rejste  høvdingens  datter  sig  med  funk- 
lende øjne  og  blussende  kinder,  hun  så  sin 
herre  fast  i  øjnene  og  sagde  med  hævet  røst: 
»Nej,  aldrig  vil  jeg  være  din  hustru,  når  du 
finder  Thara-Monja,  og  ikke  vil  jeg,  Valotios 
datter,  hånes  af  dig,  der  burde  være  min  be- 
skytter og  min  ven.  Du  ved,  jeg  bærer  dit 
barn  under  mit  hjærte;  du  ved,  jeg  har  været 
dig  en  trofast  hustru,  —  og  således  lønner  du 
min  store  elskov!  Alavastégir,  du  er  kold  som 


Nordens  is,  og  dit  hjærte  er  dødt  i  dit  bryst. 
Det  store  hav  er  mere  varmt  end  du,  det  vil 
tage  mig  i  favn  og  vugge  mig  og  dit  ufødte 
barn  i  søvn!« 

Og  Loleli  styrtede  sig  i  liavet. 

Alavastégir  sprang  i  vejret,  han  så  hende 
synke  i  bølgerne  og  forsvinde;  dog  så  han 
hendes  smukke  blege  ansigt  med  det  sorte 
ravnehår  og  med  lukkede  øjne  dukke  op  en 
gang  til,  men  han  rakte  ikke  åren  ud  for  at 
redde  hende,  han  stod  kun  målløs,  bestyrtet 
over  den  unge  kvindes  mod. 

Med  Loleli  var  hans  korte  drøm  gået  til 
grunde,  han  var  nu  vågen,  og  han  vidste,  at 
han  skulde  finde  Thara-Monja  og  føre  hende 
hjem  til  Voduridas'  stammes  boliger. 


Nu  var  han  ene  i  båden,  hans  unge  hustrus 
lig  lå  på  havsens  bund,  måske  vilde  det  skylles 
op  på  den  øde  ø,  hvor  det  hvide  fjæld  lyste  i 


solen.  En  ulv  vilde  sønderrive  hendes  hvide 
bryst,  og  hendes  fine  håndled  vilde  knase  mel- 
lem rovdyrets  tænder. 

Men  hun  styrtede  sig  jo  selv  i  havet;  han 
vilde  jo  have  taget  hende  med  sig  hjem  og 
været  hende  en  lige  så  god  herre,  som  han  vilde 
være  Thara-Monja,  og  Lolelis  barn  skulde  kal- 
des hans  søn  så  vel  som  Thara-Monjas. 

Alavastégir  var  dybt  bedrøvet. 

Stakkels  lille  Loleli,  nu  var  hun  kold  og  død, 
hun  der  havde  været  så  glad  i  sommer,  så  varm 
og  så  elskovsfuld. 

Hvorfor  kunde  hun  dog  ikke  dele  hans 
elskov  med  Thara-Monja  ?  der  var  jo  så  mangen 
en  høvding,  der  havde  flere  hustruer;  hvorfor 
kunde  så  ikke  han  også? 

Hvis  han  nu  aldrig  fandt  Thara-Monja,  hvis 
han  søgte  forgæves  og  ikke  fandt  Angostejns 
boliger?  og  hvis  hun  slet  ikke  var  røvet  af 
Angostejns  folk?  eller  om  hun  var  død? 

Han  greb   sin  ravperle  og   bad   en   bøn  til 


alle  menneskenes  gode  ånder,  og  vinden  bar 
hans  båd  mod  vest,  til  natten  kom,  og  han  tog 
sejlet  ned. 


Men  i  Lolelis  hjem  gik  folket  uroligt  om- 
kring og  ledte  efter  høvdingen  og  hans  unge 
hustru.  Kun  den  trofaste  trælkvinde  græd  i 
løn;  hun  anede,  at  hendes  kære  herskerinde 
var  draget  bort,  for  aldrig  at  vende  tilbage. 


XIII. 

i  mange  døgn  havde  Alvastégir  sejlet.  Ondt 
havde  han  døjet  af  storm  og  kulde,  og  nu  lå 
han  kastet  op  på  stranden  med  en  forstuvet  fod. 

Hver  gang  han  prøvede  på  at  rejse  sig  og 
støtte  på  foden,  led  han  de  grusomste  kvaler. 
Hans  ankel  var  hovnet  og  helt  mørkeblå,  og 
han  vidste  intet  råd  for  at  stille  smærterne.  Det 
var  koldt,  og  vinden  blæste  gennem  hans  klæd- 
ning af  bjørneskind;  men  han  kunde  ikke  krybe 
hen  til  båden  for  at  hente  nogle  skind,  der 
kunde  skærme  ham  mod  kulden.  Udmattet  af 
sult,  kulde  og  smærte  var  han  sovet  ind,  da 
han  vågnede  ved,  at  en  varm  ånde  strejfede 
hans  kind. 


Han  åbnede  øjnede  og  så  lige  ind  i  den 
kvindes  ansigt,  der  havde  kostet  ham  så  megen 
kamp,  så  mangen  uroHg  time  og  hans  unge 
hustru  selve  livet. 

:>Thara-Monja!'<  råbte  han  og  strakte  armene 
op  mod  hende,  »elskede  Thara-Monja,  mit  livs 
lykke,  min  kære,  længe  savnede  kvinde,  hvor 
jeg  har  ledt  efter  dig  i  dage  og  nætter!  hvor- 
ledes kommer  du  her?« 

Thara-Monja  satte  sig  hos  ham,  hun  tog 
hans  dårlige  fod  i  sine  hænder,  så  et  øjeblik  på 
den  og  rykkede  den  med  et  rask  tag  i  led  igen. 
Alavastégirs  ansigt  fortrak  sig  smærteligt,  men 
snart  følte  han  lettelsen  og  kyssede  Thara- 
Monjas  hjælpsomme  hænder. 

Med  sin  bløde  stemme  fortalte  Voduridas' 
datter  ham  alle  sine  oplevelser,  lige  siden  den 
dag  Hloristågir  røvede  hende,  til  denne  time. 
Og  Alavastégir  lyttede  opmærksomt  til  hendes 
fortælling,  han  håbede  også  kun  én  eneste 
gang  at  skimte  hendes  kærlighed  til  ham  gen- 


nem  ordene.  Men  ikke  et  ord,  ikke  en  mine 
formåede  at  røbe  det,  der  aldrig  havde  været  i 
Thara-Monjas  sind. 

Da  hun  tav,  fortalte  Alavastégir  om  sin 
rejse,  om  alt  det  han  havde  set  og  op- 
levet, om  det  snehvide  fjæld  på  den  øde  ø, 
om  sin  sejer  over  den  fremmede  stamme; 
men  da  han  fortalte  om  Lolelis  død,  gøs  Thara- 
Monja  og  dog  udbrød  hun:  »Godt  at  hun  døde, 
ti  aldrig  vilde  jeg  være  draget  bort  med  en 
anden  kvindes  elsker.  Nu  du  er  ene,  tag  mig 
med  dig  og  gør  mig  til  din  hustru,  jeg  vil 
elske  dig  og  lyde  dig,  du  mit  hjemlands  søn. 
Thara-Monja  vil  tilhøre  dig,  ti  du  har  kæmpet 
og  stridt  for  at  vinde  hende.  Og  du  er  min  lige, 
ti  en  fremmed  stamme  har  kaldt  dig  sin  høvding. 

Jeg  foragter  Hloristagir,  ti  han  overra- 
skede mig  og  førte  mig,  der  var  værgeløs 
og  svag,  bort  med  sig,  bort  fra  hjem  og 
fra  fader  og  moder,  fra  min  elskede  strand  og 
fra  alle  mine  venner.«  — 


Alavastégir  kunde  nu  støtte  på  foden  og 
vilde  straks  tage  Thara-Monja  med  i  båden, 
men  hun  bad  ham  vente.  -Ti/:  sagde  hun, 
»alle  ved,  hvorhen  jeg  gik,  og  kom  jeg  ikke 
hjem  før  solnedgang,  vilde  man  snart  indhente 
os.  Angostejns  stamme  er  klog  på  mange 
ting,  dens  folk  kan  af  et  fodspor  i  sandet  gætte 
sig  til  meget,  og  vore  spor  er  mange  og  dybe, 
ti  du  må  støtte  dig  til  mig  for  din  S3\ge  fods 
skyld.  Lad  mig  gå  hjem,  og  hvil  dig  her  til 
imorgen,  da  vil  jeg  komme  til  dig  og  drage 
bort  med  dig.< 

Under  kys  og  hede  favntag  skiltes  de  to 
unge  mennesker,  og  da  Thara-Monjfts  skikkelse 
forsvandt  i  skoven,  greb  Alavastégir  sin  rav- 
perle, kyssede  den  og  udbrød:  »Hav  tak,  min 
faders  ånd  og  alle  gode  ånder!  nu  er  sejren 
mis  vis.« 


Næste  morgen  gik  Thara-Monja    langt   ud 


mod  stranden,  der  hvor  tjorden  skærer  sig  ind 
i  oen.  Undervejs  sønderrev  hun  sine  klæder 
og  strøede  sine  ravsmykker  rundt  i  skoven, 
hun  rev  sine  arme  og  sit  bryst  til  blods  og 
begyndte  derpå  at  løbe  hjemefter.  Hun  løb  og 
løb,  og  kom  næsten  åndeløs  til  sin  herres  hytte. 

»Hloristagir!  din  ære  er  krænket,  en  frem- 
med har  vanæret  din  hustru,  har  voldtaget  mig 
i  skoven  og  tilredt  mig  ilde!  Hans  båd  ligger 
i  fjorden  og  hans  venner  ere  mange.  Sam- 
menkald dine  krigere  og  hævn  din  hustrus 
vanære!« 

Med  stort  krigsråb  og  med  larm  brød  kri- 
gerne op,  \ie  længtes  efter  kamp  og  stormede 
frem  mod  fjorden  med  liv  og  lyst. 

Og  da  de  alle  var  borte,  gik  Thara-Monja 
til  Sækisåtru,  kyssede  hendes  hænder  og  sagde: 
»Tilgiv  mig,  moder,  jeg  har  været  din  søn  en 
ond  hustru,  nu  først  ved  jeg,  hjem  jeg  elsker, 
jeg  lærte  det  idag. « 

Og  mens  kvinder  og  børn   endnu   lyttede 


til  de  bortdragendes  hyl  og  krigsråb,  listede 
Thara-Monja  sig  ubemærket  mod  vest,  for  at 
flygte  bort  med  den  mand,  hun  havde  givet 
sit  hjærte. 


Om  aftenen,  da  krigerne  kom  hjem  igen, 
var  deres  miner  mørke,  og  vreden  lynede  i 
Hloristagirs  blik.  De  var  komne  kamplystne 
ned  til  fjordens  kyst,  men  ingen  båd  var  at 
øjne  og  intet  fodspor  at  se  i  det  hvide  sand. 
Vel  havde  de  fundet  Thara-Monjas  perler  og 
stumper  af  hendes  klædning,  men  hendes  fod- 
spor nåede  ikke  til  stranden,  de  standsede  brat 
et  sted  i  skoven,  og  snart  opdagede  en  af  kri- 
gerne, at  hun  her  havde  hvilet  sig  i  skyggen 
af  en  stor  fyr,  thi  mosset  var  fladtrykt,  og 
halvvisne  blomster  var  strøede  omkring  ved 
dens  fod. 

Mandens   fodspor   fandtes  slet  ikke. 

Men  Hloristågir  bød  sit  folk  at  gå  længere 


—      I2i     — 


frem  og  atter  lede  efter  fodspor  langs  med 
strandbredden;  han  kunde  ikke  tænke  sig,  at 
hans  stolte  hustru  for  med  løgn ;  han  vilde 
ikke  tro  det.  Og  dog  nagede  tvivlen  hans 
hjærte,  han  pintes  ved  tanken  om,  at  hans  folk 
gættede  rigtigt. 

Men  hvis  så  var,  hvad  havde  drevet  hende 
til  denne  løgn?  Vilde  hun  håne  ham,  fordi 
han  måtte  vende  hjem  med  uforrettet  sag? 


Langt  om  længe  drog  krigerne  tilbage  til  hyt- 
terne, men  i  deres  tanker  var  hævn  over  Thara- 
Monja,  den  fremmede  kvinde,  som  Hloristagir 
havde  foretrukket  for  en  kvinde  af  sin  egen 
stamme.  Alle  ledte  efter  hende,  for  at  hun 
kunde  stå  dem  til  regnskab,  men  hun  var 
borte,  og  ingen  vidste,  hvorhen  hun  var 
gået. 

Mismodige  og  vrede  gik  krigerne  til  ro, 
og  mangen   træl   måtte  lide   ondt   og  mangen 


kvinde  tik  de  skig,  der  var  tiltænkte  forræder- 
sken Thara-Monja. 

Kun  Hloristdgir  gik  ikke  til  ro.  Rasende  gik 
han  frem  og  tilbage  i  hytten,  og  hver  gang 
vinden  rørte  skindet  foran  døren,  håbede  han 
at  se  sin  hustru  komme  frejdig  og  uforsagt 
fra  skoven. 

Og  dog  frygtede  han  hendes  hånende  ord: 
at  ingen  havde  fundet  hendes  fjende;  at  ikke 
den  stolte  høvding  havde  genvundet  sin  tabte 
ære;  at  han  ikke  havde  formået  at  hævne  sin 
hustru. 

Men  Natten  gik,  og  Thara-Monja  kom  ikke, 
og  først  da  dagslysets  skær  far\-ede  himlen,  fildt 
Hloristdgir  i  en  urolig  søvn. 


XIV. 

JLonuruni,  Akvastégirs  moder  vågnede  med 
et  skrig;  forvildet  så  hun  sig  omkring  i  den 
halvmørke  hytte  og  famlede  for  sig  med  hæn- 
derne: »Alavastégir,  min  kære  søn,«  hviskede 
hun,  og  tårerne  randt  ned  over  hendes  kinder, 
der  havde  mistet  noget  af  deres  fulde  runding. 
Straks  var  en  ung  trælkvinde  ved  hendes  side, 
tog  hendes  ene  hånd  i  sin  og  sagde:  »Kære 
herskerinde!  du  drømte  før,  sig  mig  din  drøm, 
og  jeg  skal  prøve  på  at  tyde  den  for  dig.  Du 
ved,  jeg  elsker  dig,  og  at  du  trygt  kan  betro 
dig  til  mig.  Sig,  hvad  drømte  du  om  Alava- 
stégir?« 

»Å,  mit  kære,  eneste  barn!  jeg  så  ham  bleg 


og  blodig  ligge  ene  i  sin  båd,  og  båden  drev 
på  det  vilde  hav.  Da  kom  en  ørn  flyvende, 
den  satte  sig  på  hans  br3-st  og  bredte  vingerne 
over  ham  og  skreg  hæst  og  vredt.  Og  båden 
vendte  sig  og  drev  mod  land,  mens  min  søn 
lå  ganske  stille  og  et  smil  viste  sig  om  hans 
mund. « 

»En  god  drøm,  Lonuruni.  Fryd  dig  og 
vær  glad,  snart  vil  du  se  din  søn  og  en  kvinde 
med  ham,  en  kvinde,  der  er  stoltere  end  ørnen. 
Ti  ørnen  er  den  kvinde,  der  ved  sin  elskov 
frelste  dit  barn  fra  døden  og  drev  hans  båd 
mod  hjemmets  k3-st,  og  Alavastégirs  smil  be- 
tyder, at  hans  komme  er  nær,  meget  nær. 
Fryd  dig,  Lonuruni,  og  hvil  dig  ud  til  imor- 
gen,  måske  er  din  søn  i  din  hytte,  inden  solen 
går  ned  den  næste  dag.« 

Den  tro  trælkvinde  lagde  blidt  sin  hersker- 
inde til  rette,  dækkede  hende  varmt  og  lagde 
sig  selv  til  ro  ved  hendes  side. 

Og    natten  gik,    den    lange   vinternat,  sent 


stod  solen  op  i  øst,  og  dens  stråler  gav  kun 
ringe  varme. 

Idag  var  den  store  højtid,  da  alle  bål  i 
hytterne  skulde  slukkes  og  ilden  tændes  påny 
ved  det  store  bål  midt  i  deres  kreds. 

Da  Lonuruni  trådte  ud  for  sin  dør,  så  hun, 
at  den  første  sne  lå  på  jorden,  tæt  og  hvid  og 
blændende  i  solens  stråler. 

Hun  så  op  mod  himlen,  der  nu  var  klar 
og  blå  med  enkelte  små,  hvide  skyer,  som  gled 
sagte  hen  over  dens  hvælv,  og  hun  så  på  de 
grønne  fyrretræer,  der  var  pudrede  med  sne, 
som  dryssede  fra  grenene,  hver  gang  en  lille 
fugl  satte  sig  på  dem.  Om  få  dage  vilde  sneen 
ligge  tættere,  og  vandet  vilde  dækkes  af  is, 
hver  sti  vilde  blive  usynlig  for  jægeren,  og 
vejene  næsten  ufremkommelige.  Ulvene  blev 
mere  rovgriske  og  farligere  for  mennesket:  om 
Alavastégir  kom  før  den  næste  sne! 


Midt  i  hytternes  kreds  var  sammenhobet  en 
mængde  kvas  og  grene,  og  trællene  sk\:bte 
mere  til,  det  skulde  blive  et  mægtigt  bål. 

I  alle  hytterne  var  travlhed,  og  arbejdet  gik 
med  liv  og  lyst,  ti  om  kort  tid  skulde  alt 
være  færdigt  og  alle  bål  slukkes.  Så  skulde 
alle  samles  til  glæde  og  leg,  unge  og  gamle, 
mænd  og  kvinder,  fri  og  træl.  Mjøden  vilde 
flyde  i  kar  og  skåler,  og  hver  eneste  af  stam- 
mens beboere  drikke  sig  nyt  liv,  ny  sundhed 
og  kraft  til  i  højtidsdrikken. 

Men  Lonuruni  gik  dybt  ind  i  hytten  og 
redte  et  dobbelt  leje  varmt  og  af  de  blødeste 
skind.  Hun  lagde  to  klædninger,  en  mands- 
og  en  kvindeklædning  paa  lejet  og  et  prægtigt 
ravsmykke  ovenpå  kvindeklædningen;  også 
sandaler  satte  hun  frem. 

Med  et  stille  smil  gik  hun  omkring  og  hyg- 


gede  i  hytten.  Trællene  bredte  bjørneskind  på  jor- 
den og  strøede  enebærkviste  på  dem,  og  pyntede 
hyttens  vægge  med  nyt  mos  og  med  brogede 
fuglevinger  og  grønne  kviste.  Røde  bær  hang 
i  klynger  under  taget,  side  om  side  med  vin- 
terens forråd  af  saltet  og  røget  kød,  tørrede 
fisk  og  rødder  og  bastkurve  fulde  af  nødder. 
Lonuruni  så  glad  på  sit  velforsynede  hus. 

Tiden  gik  hurtig  for  den  flittige  kvinde, 
og  nu  hørtes  allerede  hornet,  der  kaldte  alle 
ud  til  bålet. 

Det  var  en  stille,  klar  frostdag.  Voduridas 
havde  sammenkaldt  sit  folk,  og  indhyllet  i 
tykke  skind  stod  flere  hundrede  mennesker 
omkring  den  store  kvashob. 

Da  trådte  præsten  hen  til  Voduridas.  Han 
holdt  i  hånden  to  lysblå  flintestene,  dem  rakte 
han  op  mod  himlen  og  bad:  >^ Velsign  vor  ild, 
du  store  lys!  giv  denne  stamme  lykke  i  sin 
færd,  giv  den  sejer  i  kamp  og  giv  den  vækst  i 
tal  fra  i  dag  af! 


—  130  — 


Den  gamle  ild  er  død  i  alle  hytter;  hjælp 
at  tænde  den  nv,  og  lad  den  blusse  højt  til  din 
ære  og  vor  frv'd!«- 

Præsten  rakte  Voduridas  stenene,  han  slog 
dem  mod  hinanden,  til  små  gule  gnister  sprang 
frem  ved  hans  slag.  En  træl  gav  præsten  en 
håndfuld  tørt  græs;  han  holdt  det  til  flammen, 
og  mens  hele  stammen  stod  tavs  og  forvent- 
ningsfuld, tændte  den  gamle  mand  bålet  med 
det  brændende  græs. 

Da  flammen  slog  højt  i  vejret,  brød  hele 
folket  ud  i  jubelråb,  tog  hinanden  i  hænderne 
og  dansede  vildt  og  voldsomt  rundt  om  bålet. 

Kun  Voduridas  og  hans  hustru  stod  tavse 
inden  for  kredsen;  de  savnede  deres  kære, 
eneste  barn. 

Efterhånden  begyndte  jubelen  at  tage  af,  og 
hver  mand  eller  kvinde,  der  ejede  en  hytte, 
hentede  med  egne  hænder  en  brændende  kvist 
fra  bålet  og  bar  den    hjem. 

Snart  så  man  røgen  stige  op  fra  alle  hytter, 


9* 


mens  trællene  øgede  det  store  bål,  der  skulde 
brænde  hele  natten. 

Stammens  folk  havde  begyndt  at  spise,  og 
drak  den  duftende  mjød  inde  i  de  lune 
hytter. 

Da  viste  to  unge  mennesker  sig  i  skov- 
brynet. 

Manden  bar  en  kvinde  på  armen  og  gik 
langsomt  gennem  sneen,  hans  hænder  og 
arme  var  blåfrosne,  og  hans  bare  fødder  trådte 
usikkert,  som  var  de  stive  af  kulde. 

Ingen  så  dem,  ti  vagten  var  ikke  ude 
endnu;  ingen  hørte  dem,  ti  alle  lo  og  var 
glade. 

Alavastégir  nåede  sin  moders  hytte,  han 
slog  skindet  til  side  og  trådte  ind  i  det  lune 
rum. 

Høj  og  rank  stod  han  der  med  sin  hu- 
stru på  armen,  de  røde  flammer  lyste  på 
hendes  blege  ansigt,  men  ingen  hørte  dem,  og 
insen  så  dem. 


Da  vendte  Lonuruni  sig  om,  og  med  et  skrig 
af  glæde  sluttede  hun  dem  begge  i  sine   arme. 

Trællene  sprang  op;  de  bar  den  forfrosne 
kvinde  hen  på  lejet,  de  gned  hendes  stive 
lemmer  og  vaskede  hende  med  koldt  vand, 
de  ordnede  hendes  lange  hår  og  rakte  hende 
mjød  i  kar  og  skåler. 

Men  Alavastégir  kyssede  sin  moder  og  gik 
først  til  sin  høvding  for  at  sige  ham,  at  hans 
barn  var  i  Lonurunis  hytte  og  længtes  efter 
at  se  sine  forældre. 

Den  gamle  høvding  og  hans  hustru  fulgte 
straks  med  Alavastégir,  og  de  græd  begge  af 
glæde  over  deres  barns  genkomst. 

Thara-Monja  fortalte  om  sine  lidelser  og 
om  Alavastégirs  elskov,  og  da  trællene  havde 
iført  hende  de  klæder,  Lonuruni  havde  givet 
hende,  og  ravsm3'kket  glitrede  på  hendes  bryst, 
tog  hun  Alavastégirs  hånd  i  sin  og  bad  Vodu- 
ridas  kalde  ham  sin  søn. 

Høvdingen    lagde    sin    højre    hånd   på   den 


unge  mands  hoved  og  sagde:    »Min  søn,    min 
ven  og  mit  folks  liøvding!« 

Uden  for  hytten  havde  mange  folk  samlet 
sig,  og  da  de  hørte  Voduridas'  malmfulde  røst 
udtale  disse  ord,  brød  en  uendehg  jubel  løs: 
>Hil  Alavastégir!  Hil  Thara-Monja!«  lød  ud  i 
den  klare  vinterluft  og  gav  genlyd  i  de  store, 
sorte  skove. 

